RTS :: Oštra reagovanja na najavu hrvatskog šefa diplomatije\nPolitika Oštra reagovanja na najavu hrvatskog šefa diplomatije\nčetvrtak, 06. maj 2021, 18:38 -> 18:51\nAleksandar Vulin je naglasio je da dâ li i koliko vojnika Hrvatska ili neka druga zemlja može da ima u okviru Kfora, odlučuje se u skladu sa principima određenim Rezolucijom 1244 Saveta bezbednosti UN, a ne dogovorom "braće po oružju", saopštio je MUP.\n"Ne sumnjam da bi Radman voleo da može da rasporedi 'okupacione snage na prostoru Srbije, ali za to će mu trebati mnogo više od onog što sa (Aljbinom) Kurtijem može da smisli'", istakao je ministar unutrašnjih poslova, komentarišući najavu ministra spoljnih poslova Hrvatske da će na Kosovu i Metohiji formirati vojni kamp kao i da se Hrvatska protivi bilo kakvoj promeni granica u istočnoj Evropi.\nNavodeći da kada Radman kao ministar "države nastale razbijanjem SFRJ, a pre toga Kraljevine Jugoslavije", priča o nepovredivosti granica, Vulin ocenjuje da je onda jasno da se granice ne smeju menjati samo ako bi vodile ujedinjenju Srba.\n"Ostaje još samo da nam se objasni zašto je moguće menjati granice 1941, 1991, 2008. godine, a posle toga nije, i kako je cepanje Srbije doprinos miru, a ujedinjenje Srba pretnja stabilnosti", zaključuje Vulin.\nPetković očekuje da se oglasi Brisel\nU saopštenju direktora Kancelarije za KiM Petra Petkovića naglašava se da su najave Radmana pretnja po mir i stabilnost u regionu Zapadnog Balkana, ali i Srbima koji su ostali da žive na teritoriji naše južne pokrajine.\nOčekujemo jasnu i nedvosmislenu reakciju zvaničnika Evropske unije i Brisela, koji mora stati na put ovakvom zveckanju oružjem, koje dolazi od zemlje koja je članica EU, dodaje se u Petkovićevom saopštnju.\nNajoštrije protivljenje planovima za gradnju vojnog kampa hrvatske vojske iskazali su i gradonačelnici deset srpskih opština na KiM.\nU saopštenju se navodi da takva najava kod Srba "izaziva sećanja na pogrom, ali i akcije entičkog čišćenja 'Bljesak' i 'Oluja', iza kojih su ostala spaljena srpska sela i gradovi, ubijeni i nestali Srbi".\n"Na ovim prostorima militarizacija je svima preko glave, i Srbima, i Albancima ali i svim ostalim građanima, jer je svima potrebna ekonomska perspektiva, radna mesta i jačanje demokratije... u tom smislu hrvatski ministar je trebalo da najavi otvaranje fabrika a ne da 'zvecka oružjem'", poručuje deset srpskih gradonačlenika sa KiM.


Više od 200.000 doza vakcina protiv virusa korona propast će u skladištu Zavoda za javno zdravlje Federacije BiH, jer im krajem ovog mjeseca istječe rok.\nDirektor Federalnog zavoda za javno zdravlje Siniša Skočibušić rekao je novinarima da rok istječe za 200.000 doza AstraZeneca vakcina i 1.300 doza vakcina Sinovac. Skočibušić je naveo da je do sada u Federaciji BiH (FBiH) svega 22 posto stanovništa revakcinisano, dok je 25 posto primilo samo prvu dozu.\n– Mi težimo zapadnoevropskom načinu vakcinisanja, a to znači 80 posto. Veliki je posao pred nama, ali je i velika odgovornost na svakome od nas – poručio je Skočibušić, prenijela je Srna.\nOn je najavio da u BiH sutra stiže kontingent od 60.000 doza vakcine Moderna, koje je donirala Hrvatska.\n– FBiH će biti isporučeno 40.000 doza i očekuje se da će za desetak dana, nakon svih dozvola, otpočeti njihova distribucija – rekao je direktor Federalnog zavoda za javno zdravstvo.\nSkočibušić je potvrdio da još nije stiglo 500.000 doza vakcine Pfizer, koje su donirale SAD i za koje je uplaćen transport iz New Yorka za Sarajevo.


Privredna komora: Sudski osporiti odluku federalne Poreske uprave\n13/07/2020 | 14:24 ⇒ 14:47 | Autor: SRNA\nAdvokati Privredne komore Republike Srpske pokrenuće kod nadležnog Ustavnog suda osporavanje odredbe Poreske uprave FBiH prema kojoj su poslovne jedinice privrednih subjekata iz Srpske koji posluju u Federaciji BiH izostavljene iz mjera za ublažavanje negativnih posljedica virusa korona u tom entitetu, izjavio je danas predsjednik Područne privredne komore Banjaluka Goran Račić.\nBanjaluka - Račić - konferencija za novinareFoto: SRNA\n- Takva odluka je neustavna. Naši pravni stručnjaci će u ime tih privrednih društava pokrenuti osporavanje odluke prema kojoj je federalna Poreska uprava uvela takvo restriktivno pravo za privredna društva iz Srpske - rekao je Račić novinarima u Banjaluci tokom sastanka sa predstavnicima nekih od privrednih društava koje imaju poslovne jedinice u FBiH.\nOn je naveo da su se Privredna komora i ti poslovni subjekti više puta obraćali Vladi FBiH i da još nisu dobili odgovor, te da su se obraćali i Privrednoj komori FBiH koja je podržala inicijativu poslovne zajednice iz Srpske za pomoć prirednim društvima iz Srpske koja imaju poslovne jedinice u FBiH.\nRačiić je naveo da u poslovnim jednicama preduzeća iz Srpske u FBiH radi oko 1.500 radnika, kao i da mnogo više firmi iz FBiH radi u Srpskoj nego obratno.\n- Sve firme iz Srpske su isplatile plate radnicima koji rade u njihovim poslovnicama u FBiH i to je bio za njih veliki finansijski udarac koji će se odraziti na njihovo poslovanje - istakao je Račić.\nOn je rekao da ti privredni subjekti ne mogu dobiti pomoć iz Srpske, jer nisu registrovani u Poreskoj upravi Srpske, nego su te poslovne jedinice prijavljene u FBiH.\nRačić je podsjetio da zbog pandemije virusa korona privreda Srpske trpi ogromnu štetu, posebno metalna, drvna, te industrija kože i obuće, ali do sada nije bilo većih otpuštanja radnika.\n- U narednim mjesecima možemo očekivati povećanje štete, možda negdje preko milijarde KM, jer strana tržišta još nisu u dovoljnoj mjeri pokrenula proizvodnja gdje bi mogli plasirati naše proizvode - naveo je Račić.\nFond finansira nabavku dva lijeka za trudnice\n08:41 > UKC podijeljen, odvojeni kovid pacijenti (VIDEO)\n08:13 > Odgođeno Rajčevićevo učešće na Forumu u Bijeljini


Koliko para, toliko muzike: Asovi napuštaju Vardar | Mondo Portal\nVardar rukomet Liga sampiona odlaze najbolji igraci sportske vesti\n2. jul, 07:36\nKoliko para, toliko muzike: Asovi napuštaju Vardar 0 Podeli Podeli na facebook Podeli na twitter Podeli na viber Pošalji na mail\n12.02.2020. / 19:32 19:39\nKoliko para, toliko muzike: Asovi napuštaju Vardar\nDvostruki pravak Evrope ima finansijske probleme zbog čega su najbolji igrači počeli da odlaze iz Skoplja.\nRuski rukometni reprezentativac Pavel Ataman i Letonac Dainis Krištopans napustili su skopski Vardar, koji se nalazi u finansijskoj krizi, objavili su makedonski mediji.\nAtaman je odmah potpisao sa Spartak iz Moskve, a Krištopšans za Fukse Berlin, u kojem će igrati do kraj sezone do prelaska u francuski PSŽ, sa kojim je ranije potpisao ugovor.\nKup je takmičenje iznenađenja: Mega vidi svoju šansu\nO finasijskim prblemima Vardara i tome da klub rukometašima duguje "ogroman novac" prvi je u medijima progovorio Dainis Krištopans, a nakon njega i nemački rukometaš Kristijan Disinger, koji je istakao da ga "samo čudo može zadržati".\nMakedonski sportski mediji spekulišu da bi ubrzan odlazak rukometaša iz tima evropskog šampiona mogao da se nastavi, podsećajući da nekoliko prvotimaca već ima potpisane ugovore sa novim klubovima od naredne sezone.\nFešta za rukometaše Vardara u Skoplju\nSrbija pred Poljsku: Igraćemo kao da je 0:0


МИЛОШ ЈОВАНОВИЋ: Ауто-пут од Ниша до Драча није ауто-пут "Мира", већ "Велике Албаније"\n14-07-2018 12:48 Srbija Politika\nSamo oni koje odlikuje državnička neogovornost i geopolitički diletantizam mogu da u sadašnjim političkim okolnostima donesu odluku o učešću Srbije u izgradnji auto-puta Niš-Priština-Tirana-Drač, izjavio je predsednik Demokratske stranke Srbije Miloš Jovanović.\nIako nije u interesu Srbije, a koštaće građane oko 800 miliona evra, ubrzano se radi na realizaciji ovog projekta, koji je Aleksandar Vučić obećao nemačkoj kancelarki Merkel još 2014. godine u Berlinu tokom prvog samita Zapadnog Balkana, navodi se u saopštenju DSS.\n– Ovim projektom se, ostvaruje interes Albanije, a ne Srbije. Obezbeđuje se povezivanje albanske luke Drač i Tirane sa koridorom 10, odnosno infrastrukturna povezanost Albanije sa centralnom Evropom. Zbog toga nikada ranije, pa ni poslednjom Strategijom razvoja železničkog, drumskog, vodnog, vazdušnog i intermodalnog transporta nije utvrđen kao prioritet Srbije.To nije auto-put „Mira“, kako ga naziva Zorana Mihajlović, već bi mnogo tačniji naziv bio auto-put „Velika Albanija“, izjavio je Miloš Jovanović predsednik DSS-a, navodi se u saopštenju.\nOčigledno je da su volja jednog čoveka i njegovo obećanje Angeli Merkel veće snage od interesa Srbije.\n– Interes Srbije je infrastrukturno povezivanje Beograda sa Banja Lukom i Crnom Gorom i putno premrežavanje Srbije kojim bi se omogućio ravnomerniji regionalni razvoj, popravili uslovi za život stanovništva u rubnim delovima Srbije i zaustavlja njihova depopulacija, dodao je Jovanović navodi se u saopštenju.\nDelegaciju “Prištine” u Briselu na završnici pregovora sa Beogradom predvodiće sve bivši teroristi iz OVK, više o tome OVDE.\nJovanović raksrinkao preletača iz DSS u SNS\nJOVANOVIĆ OPLEO PO DELU OPOZICIJE: "Slugeranjski je da se strancima žalimo jedni na druge"


Krim proglasio pripajanje Rusiji, Savet bezbednosti Ukrajine traži mobilizaciju – Nadlanu.com\nObjavljeno 11. mar 2014. / 11:43:53\nParlament na Krimu je proglasio da će da se pripoji Rusiji, iako referendum na kome će to biti doluženo treba da se održi tek 16. marta.\nParlament je usvojio deklaraciju o nezavisnosti od Ukrajine, koja je neophodna za održavanje martovskog referenduma.\n“Ovaj dokument je veoma bitan za referendum i buduće pripajanje Rusiji”, naveo je zvaničnik parlamenta za RIA novosti.\nDokument je usvojen na vanrednoj sednici. 78 od 100 parlamentaraca su glasali za usvajanje deklaracije.\nPredsednik prelazne ukrajinske vlade Arsenij Jacenjuk je danas optužio Rusiju da svojim sve većim vojnim prisustvom u ukrajinskom autonomnom regionu Krimu pokušava da podrije svetski bezbednosni sistem.\nJacenjuk, koji će u četvrtak otputovati u SAD gde će razgovarati sa američkim predsednikom Barakom Obamom, izjavio je govoreći o situaciji na Krimu: “Ovo nije konflikt izmedju dve strane. Ovde je reč o aktivnostima Ruske federacije koje imaju za cilj da podriju sistem globalne bezbednosti”, preneo je Rojters.\n“Ukrajina je i dalje otvorena za transparentne pregovore sa Rusijom u cilju izgradnje novog odnosa u kojem će Moskva priznati nezavisnost Ukrajine i njen teritorijalni integritet”, rekao je Jacenjuk u ukrajinskom parlamentu.\nSavet za nacionalnu bezbednost Ukrajine traži objavu delimične mobilizacije\nSavet za nacionalnu bezbednost i odbranu (SNBO) Ukrajine traži od parlamenta da u zemlji formira nacionalnu gardu i objavi delimičnu mobilziaciju, saopštio je na zasedanju Vrhovne rade u utorak Aleksandar Turčinov kome je parlament poverio dužnost predsednika države, objavile su danas RIA Novosti.\n“Formirati nacionalnu gardu na osnovu unutrašnje vojske koja će imati za cilj zaštitu zemlje i gradjana od spoljašnjeg i unutrašnjeg napada. Objaviti delimičnu mobilizaciju u nacionalnu gardu Ukrajine i u oružane snage Ukrajine”, pročitao je Turčinov zahtev SNBO.\nPo njegovim rečima, mobilizacija će se odnositi na one koji već imaju iskustva u službi oružanih snaga.”Nije reč o osamnaestogodišnjoj deci”, rekao je Turčinov.\nSvetska banka spremna da pomogne Ukrajinu sa tri milijarde\nSvetska banka je saopštila da je spremna da ove godine ponudi novu pomoć Ukrajini od tri milijarde dolara, kako bi pomogla Kijevu u sprovodjenju reformi i da bi podržala ključni razvojni projekti.\nSvetska banka je sinoć navela da je “spremna da i dalje podržava ukrajinski\nnarod” nakon što je privremena vlada u Kijevu zatražila pomoć.\n“Posvećeni smo pružanju podrške narodu Ukrajine u ovim teškim vremenima i nadamo se da će se situacija u zemlji brzo stabilizovati”, naveo je u saopštenju predsednik Svetske banke Džim Jong Kim.\nIzvor: Blic/ foto: Wikipedia/AP


Ivica Dačić: “Sartid prvi na spisku za istragu” – Semendria\nIvica Dačić: “Sartid prvi na spisku za istragu”\n03. septembar 2012. DRUŠTVO – Prva na spisku spornih privatizacija koja će biti ispitana je privatizacija Sartida. SPS se ne plaši nikakvih hapšenja, kaže premijer Ivica Dačić.\nDačić je gostujući u Kažiprstu B92 rekao da od danas počinje istraga spornih privatizacija, i da je formiran tim od najmanje 60 pripadnika kriminalističke policije koji će raditi na tome.\nPrema njegovim rečima ispitaće se više od dvadeset slučajeva privatizacija, a u nekima su obavljene i predistražne radnje.\nDačić je napomenuo da Socijalistička partija Srbije nije učestvovala u spornim privatizacijama, dodavši da su upravo\nprivatizacije bile veoma važne u politici i merama prethodne vlasti.\n“Privatizacije su bile nešto sa čime smo se ponosili, a ne nešto što treba da preispitujemo. Sada smo se setili kada je to doneo neko iz Brisela, a sve to je ranije govorio i Savet za borbu pritiv korupcije”, kazao je Dačić, i podsetio da se o tim stvarima čulo od nekadašnje predsednice saveta za borbu protiv korupcije Verice Barać.\nKomentarišući nedavnu posetu izvestioca Evropskog paralamenta za Srbiju Jelka Kacina Dačim je rekao da je trebalo da sve kritike na račun Srbije iznese “na politički način”.\n“Meni je sumnjivo zašto on zastupa neke interese…Nemojte tako da mi delite lekcije”, kazao je Dačić i zapitao da li Evropski parlament nema baš nikakve veze sa korupcijom.\nProgramski direktor “Transparentnosti Srbija” Nemanja Nenadić izjavio je, gostujući u Vestima TV B92 da će u procesu preispitivanja privatizacija pojedinih preduzeća najviše posla biti za policiju koja treba da istraži da li je bilo kriminalnih radnji.\nPrema njegovim rečima, to preispitivanje neće biti lako i ono bi moglo da potraje, jer je reč o različitim slučajevima i da su već u toku neki sudski postupci i sporenja oko prava na naknadu štete.\nNenadić je naveo da ponajmanje ima privatizacija koje su bile po zakonu o privatizaciji, već su uglavnom to bili slučajevi gde je prodavan kapital države i malih akcionara na neki drugi način i gde su prodavana preduzeća u restrukturiranju.\nOn kaže i da je zajedničko u svim slučajevima privatizacije o kojima vlada ovih dana mora da razmišlja kako da ih reši, to da su se nalazili u izveštajima Saveta za borbu protiv korupcije.\nNa spisku privatizacija koji se pojavljuju u medijima ima i slučajeva koji i nisu privatizacije, poput koncesija za autoput Horgoš – Požega, naveo je Nenadić i ocenio da je u toj oblasti do sada izgubljeno mnogo vremena, ali da je u najmanju ruku moguće započeti i pokrenuti te stvari sa mrtve tačke.\n“Većina svedoka i učesnika u tim radnjama su i dalje živi i zdravi i mogu da kažu šta se dešavalo”, rekao je Nenadić.\nNenadić je, ipak, primetio da bi moglo da se dogodi da u nekim pitanjima, ako je reč o krivičnoj odgovornosti, dodje do zastarevanja, ali da ni sada nije kasno za preispitivanje.\nOn smatra i da je potrebno razmotriti i sa Briselom šta je to što se očekuje i što je moguće uraditi do sledećeg izveštaja Evropske komisije.\nNenadić je podsetio da je Srbija lane dobila od Evropske komisije preporuke o prioritetima, da Srbiji nedostaje procesuiranje korupcije na visokom nivou i izrazio uverenje da će vlada što pre izaći sa predlozima antikorupcijskih propisa.\n« Od sutra ponovo štrajk u Želvozu\nMoguće sudsko poravnanje sa Komikom »


Srbija: Karadžić može biti izručen Hagu\nSpecijalni sud za ratne zločine republike Srbije donio je presudu na osnovu koje se jučer uhapšeni osumnjičenik za ratne zločine Radovan Karadžić, ratni lider bosanskih Srba, može izručiti Haškom sudu da bi mu bilo suđeno po optužbama za genocid, zločine protiv čovječnosti i druge ratne zločine.\nPredsjednik srbijanskog Nacionalnog savjeta za suradnju sa Haškim sudom, Rasim Ljajić i srbijanski tužitelj za ratne zločine Vladimir Vukčević su danas u Beogradu, na konferenciji za novinare, saopštili da su sudije Suda za ratne zločine ocijenili da su se stekli uvjeti za izručivanje Radovana Karadžića tribunalu u Hagu.\nAdvokat Radovana Karadžića Svetozar Vujačić je rekao da će uložiti žalbu na presudu o izručenju.\nKao što smo već saopštili, pripadnici srbijanskih snage sigurnosti su Radovana Karadžića uhapsili kasno sinoć, kada je pokušao napustiti Beograd i preći na neku drugu lokaciju. Prema njihovim informacijama Karadžić se skrivao u Beogradu držeći privatnu ordinaciju za alternativnu medicinu pod imenom Dragan Dabić.\nKako danas navode srbijanski mediji i informativne agencije, Radovan Karadžić je praćen i uhapšen na osnovu informacija koje su srbijanskim snagama sigurnosti dostavile inostrane obavještajne agencije


Februar 20, 2015 12:05\nAktiviran plan B za Železaru\n"Železara Smederevo" poziva domaće i strane kompanije za ugovorno upravljanje i savetovanje u poslovanju.\nZainteresovani moraju da predlože najmanje 12 direktora koji će dostaviti jasan poslovni plan.\nPlan između ostalog podrazumeva: oporavak Železare pod nadzorom Republike Srbije kao vlasnika kapitala, obezbeđivanje finansiranja i upravljanja pod nadzorom Republike Srbije, povećanje prodaje i osvajanje novih tržišta, održavanje proizvodnje na nivou od milion i po tona čelika godišnje, politiku zapošljavanja i strategiju za prodaju Železare.\n"Mi ovde treba da napravimo jedno veliko restrukturiranje Železare. Sa restrukturiranjem Železare menadžeri koji dolaze daju nam određena obećanja. Mi želimo da budemo tu dok ta obećanja ne postanu realnost, onda možemo da relaksiramo taj deo naše kontrole", kaže privatizacioni savetnik KPMG-a Boris Milošević.\nVlada traži da ima uvid u poslovanje, jer u Železari ima 170 miliona dolara obrtnog kapitala.\n"Tako da smo obezbedili jedan nivo obrtnog kapitala da ta Železara može da bude ne samo primamljiva investitorima u privatizaciji i za menadžment servis, već da može da sama po sebi nađe adekvatnog partnera koji bi bio uspešan i profitabilno poslovao u samoj Železari", objašnjava izvršni direktor Železare Bojan Bojković.\nPrivatizacioni savetnik ocenjuje da srpska čeličana može da bude poslovni izazov velikom broju menadžera.\n"Može biti puno zainteresovanih jer ima mnogo železara u celom svetu. To su ljudi koji su nekada radili tamo, koji su se zasitili nekih. Postoje ljudi koji još uvek rade u železarama, ljudi koji imaju iskustva u prodaji čelika, ljudi koji imaju iskustva u nabavci strateških sirovina, ljudi koji imaju iskustva u finansijama u proizvodnim firmama, ne mora čak ni da bude čeličana. Tu mi pričamo o velikom dijapazonu potencijalnih firmi koje mogu da se jave", kaže Boris Milošević.\nDo dolaska novog upravljačkog menadžmenta, u Železari će raditi jedna visoka peć. Pet hiljada radnika ostaje na svojim radnim mestima.


Brajović-Bečić: Pregovori Beograda i Prištine važni za stabilizaciju regiona | Analitika - Informativni Portal " /> " />\nSa predsjednikom poslaničke grupe prijateljstva Narodne skupštine Srbije\nBrajović-Bečić: Pregovori Beograda i Prištine važni za stabilizaciju regiona\nPredsjednik Skupštine Crne Gore Ivan Brajović razgovarao je sa predsjednikom poslaničke grupe prijateljstva Narodne skupštine Republike Srbije sa Crnom Gorom Igorem Bečićem, u okviru posjete srpskih parlamentaraca Crnoj Gori.\nObjavljeno: 24. 09. 2018 - 12:02 Promjenite veličinu teksta: A A A\nTokom razgovora zajednički je konstatovano da je snažnija parlamentarna saradnja posebno značajna za jačanje sveukupnih odnosa i saradnje između dvije prijateljske zemlje.\nIntenzivni politički dijalog zakonodavnih vlasti na svim nivoima doprinijeće boljem međusobnom razumjevanju - zajednička je ocjena sastanka.\nCrna Gora prati pregovore Beograda i Prištine koji su važni za stabilizaciju prilika u regionu i pozdravlja napore koje ulažu obje strane u cilju postizanja odgovarajućeg rješenja – kazao je predsjednik Skupštine Crne Gore.\nImajući u vidu opredjeljenje dvije države da postanu dio Evropske unije, tokom razgovora bilo je takođe riječi i o značaju održavanja dinamike procesa proširenja, pri čemu je predsjednik poslaničke grupe prijateljstva Bečić istakao da su za Srbiju posebno dragocjena iskustva i podrška Crne Gore koja je najdalje odmakla u procesu pregovora o članstvu u Uniji.\nTagovi: Ivan Brajović Igor Bečić Crna Gora Srbija


Postavka "O arhitekturi" od 2. decembra u Galeriji SANU - NOVA portal\nKultura Autor:Agencije 24. Nov. 202009:39\nGalerija SANU Foto: Dragan Mujan/Nova.rs\nPostavka, koja će biti otvorena do 12. decembra, obuhvata deset tematskih celina priznatih umetnika iz deset zemalja, u kojima će biti izloženi crteži, projekti, fotografije i dizajn produkta, video i audio zapisi.\nOrganizator interdisciplinarne izložbe je Asocijacija za razvoj održive urbane zajednice STRAND, a postavka u Galeriji SANU nadovezuje se na istoimenu konferenciju i zaokružuje finalnu programsku celinu dešavanja “O arhitekturi”.\nIzložba “Oni postoje” u Maloj galeriji ULUPUDS-a\nPress Photo Srbija: Izložba fotografija nagrađenih autora\n“Alan Ford trči počasni krug” u Muzeju Jugoslavije\nGlavna tema ovogodišnjih radova sledi koncept multidisciplinarnog pristupa arhitekturi, koji je razvijan na prethodnim konferencijama, ukazujući na važnost istraživanja UNESKO platforme “Learning City”.\nPolazeći od 17 ciljeva održivog razvoja, posebno “Učinite gradove i ljudska naselja inkluzivnim, sigurnim, elastičnim i održivim” razmatra se uloga arhitekture, kao osnovnog artefakta urbane strukture.\nNa izložbi su zastupljene teme “Smart / pametna rešenja za arhitekturu urbani dizajn, nameštaj ulični i kućni, smart osvetljenje”, “Tehnologija i arhitektura- na koji način upotreba digitalnih tehnologija transformiše proces rada”, “Umetnost kao inspiracija”, “Dobri primeri – arhitektura koja uči”…\nIzložba u Galeriji nauke i tehnike SAN biće održana u skladu sa svim merama protiv pandemije, zbog čega će broj posetilaca u galeriji biti ograničen.\n20 filmova koje treba gledati u 2021. po izboru BBC-a


Viktor Troicki bio je izuzetno srećan posle titule, ali njegov osnovni cilj ove sezone jeste da se u singlu vrati tamo gde je nekada bio – veruje da može opet do Top 50.\n- Prošla sezona je za mene bila teška i psihički i fizički, imam poslednjih godina mnogo problema sa povredama i ne uspevam da igram u kontinuitetu. Onda i kada izađem na teren nemam rutinu i samopouzdanje, nemam slobodu da igram kako umem – to me koči i ne osećam se toliko lagodno na terenu. Trenutno se osećam sjajno, došao sam već početkom decembra u Australiji i sada se fizički odlično osećam, nemam problem ni sa čime. Tako jedino mogu da probam da se vratim, i dalje verujem da mogu – na treninzima izgleda sjajno, na mečevima još treba da se poklope kockice, da se opustim i da dobijem samopouzdanje. Tada ću biti onaj pravi - rekao je Troicki za Sportklub i nastavio:\n- Rad, što više mečeva, sa pobedama će dolaziti i samopouzdanje. Oduvek sam bio radnik i morao sam da radim više od drugih kako bi dolazio do željene forme, rezultata, to me je uvek guralo u karijeri. Znam da opet moram tako i znam da je sve teže jer sam i stariji, vreme ističe, ali verujem da mogu, više puta sam uspevao da se vratim.\nU karijeri nekada 12. tenisera sveta bilo je mnogo uspešnih, lepih trenutaka, ali i onih tužnih.\n- Definitivno je najsjajnija tačka pobeda u Dejvis kupu, to mi je dalo neviđeno samopouzdanje i posle toga sam dobio krila da igram još bolje i došao sam sledeće godine do najboljeg ranga. Ne samo ja, već i Novak i Janko, Ziki je tada bio neverovatan, svi smo proigrali. Ovde u Sidneju pamtim dve titule, prvi trofej u Moskvi prilično emotivan i značajna jako u tom trenutku. Bilo je i pomoći drugih i odricanja da bih došao do nivoa do kojeg sam došao - kaže Viktor i nastavlja:\n- Bilo je i tužnih trenutaka, sad mi padaju na pamet, mislim da sam mogao i malo više u nekim trenucima, ali gubio sam neke dobijene mečeve i ti porazi su mi teško padali, posle njih bih padao dugo i nisam igrao dobro. Sa Marijem sam bio na dva poena do pobede (osmina finala Rolan Garosa 2011. prim. a), tim trijumfom bih ušao u najboljih deset na svetu. To je bilo psihički teško za mene. Protiv Pospišila sam za četvrtfinale Vimbldona vodio 2:0 u setovima, to je velika propuštena šansa.\nViktor Troicki je od ranog detinjstva uz Novaka Đokovića, ali čak i njega osvajač 16 gren slem titula uspeva da iznenadi.\n- Jedinstven je, to je objašnjenje. Ne mogu čak ni rečima da opišem, neverovatno je to što radi, ponekad pomislim “da li je ovo realno”. Čak i kada rivali igraju najbolji mogući tenis, evo Anderson i Monfis su igrali izvanredno protiv njega, u nekim trenucima su ga nadigravali, ali on je uvek čvrst, jak psihički, ostaje u meču i znao je da će izdržati nalete, ostao je pribran. Ne znam kako Novak sve to uspeva – verovatno kada dođeš do tog nivoa, postaješ psihički sve jači i jači. Zato je Velika trojka i dalje u vrhu, ne verujem da će se ponoviti tenisu da ima tri tako dominantna šampiona - rekao je, između ostalog, Troicki.


National Interest ukazuje da „Škval“ može da razvije brzinu pod vodom do 200 čvorova, što je – neverovatnih 370 kilometara na sat. Neverovatnih i zato što brzi ratni brodovi plove tri do četiri puta sporije.\nNational Interest „Škval“ naziva superkavitacionim torpedom i tvrdi da je takvim oružjem za jedan jedini sat moguće pokoriti ceo svet. Usavršeni „Škval“ – kako navodi isti američki list – nakon približavanja cilju smanjuje brzinu radi usmeravanja na „zadatu tačku“.\nJoš priznaje: da SAD u svom arsenalu nemaju ništa slično. National Interest zaključuje: „Evo kako jedna jedina inovacija može kardinalno izmeniti odnos vojnih snaga“.\n17/09/2019 1:29 PM


Miloš Jovanović: Prihvatanje secesije Kosova uslov za ulazak Srbije u EU - Jutarnji GLASnik\nPredsednik Srbije Aleksandar Vučić je izjavom da „EU neće dozvoliti da Srbija postane punopravna članica Unije bez pravno obavezujućeg dokumenta na kraju procesa normalizacije odnosa sa Prištinom“ samo rekao ono što je odavno poznato i upisano u zvanične dokumente, a što je do sada izbegavao da pominje, naveo je u svom saopštenju predsednik Demokratske stranke Srbije Miloš Jovanović.\nPredsednik DSS-a dalje navodi da je još 2014. godine utvrđena pozicija EU o pristupnim pregovorima sa Srbijom i uslovi prijema Srbije u EU. U Pregovaračkim okviru EU za Srbiju piše, a Srbija je prihvatila: „Kontinuirano angažovanje Srbije, u skladu sa uslovima Procesa stabilizacije i pridruživanja, u cilju vidljivog i održivog unapređenja odnosa sa Kosovom. Ovaj proces će obezbediti da obe strane mogu da nastave svojim evropskim putem, izbegavajući da jedna drugu blokiraju u ovim naporima, i treba postepeno, do kraja pristupnih pregovora sa Srbijom, da dovede do sveobuhvatne normalizacije odnosa između Srbije i Kosova, u formi pravno obavezujućeg sporazuma u nameri da će obe strane biti u stanju da u potpunosti ostvaruju svoja prava i ispunjavaju svoje obaveze.“\nTakođe, Evropska unija postavila je i uslov da „Srbija mora da prihvati rezultate bilo kojih drugih pristupnih pregovora onakve kakvi jesu u momentu njenog pristupanja“, što je posebno opasno kada se uzme u obzir da je 2016. godine stupio na snagu Sporazum o stabilizaciji i pridruživanju Kosova i EU.\nJasno je da je Demokratska stranka Srbije bila u pravu kada je upozoravala da je prihvatanje secesije Kosova uslov za ulazak Srbije u EU. Zato, pozivamo sve političke aktere i medije na otvaranje javne rasprave o „evropskom putu Srbije“ kako bi građani Srbije saznali sve uslove i ucene za ulazak u EU, naveo je u svom saopštenju predsednik Demokratske stranke Srbije Miloš Jovanović.\nHITNO RAZREŠITI MIRU PETROVIĆ\nDemokratska stranka Srbije navela je danas u svom saopštenju da zahteva da se ponište sva rešenja o suspenziji zaposlenih koji su štrajkovali, da se bez odlaganja Mira Petrović razreši funkcije vd direktorke Pošta Srbije, da Vlada raspiše konkurs za izbor direktora i da uprava Pošta Srbije ispuni zakonsku obavezu i ostvari dijalog sa predstavnicima zaposlenih radi poboljšanja položaja zaposlenih.\nSindikat Pošta Srbije je zbog suspenzija nekoliko desetina zaposlenih koji su koristili pravo na štrajk, kao pravo iz radnog odnosa zajemčeno domaćim zakonodavstvom, garantovano međunarodnim konvencijama čiji je potpisnik i Srbija, reagovao i zatražio smenu direktorke Mire Petrović. Osim ovoga, već dovoljnog razloga za smenu, Sindikat ističe loše, neprofesionalno vođenje tog veoma važnog javnog preduzeća, što za posledicu ima i veoma težak materijalni položaj zaposlenih u ovom važnom javnom preduzeću, saopštila je Demokratska stranka Srbije.\nPotvrdilo se da je bilo potpuno opravdano protivljenje Demokratske stranke Srbije njenom imenovanju na položaj vd direktora zbog neodgovarajućeg obrazovanja, nedovoljnih kompetencija i kršenja zakonskih odredaba o sprečavanju sukoba interesa.\nIpak, i pored argumentovanih upozorenja, Mira Petrović je imenovana za vd direktora, a Vlada se oglušila o zakonsku obavezu raspisivanja konkursa, što za posledicu, pored ostalog, ima i materijalnu štetu za budžet Srbije. Zbog toga svu odgovornost za stanje u Pošti Srbije i nastalu štetu snosi Vlada Srbije, navodi se u saopštenju DSS-a.\nTagged DSS, EU, KOSOVO, MILOŠ JOVANOVIĆ, pošta srbije, SAOPŠTENJE\nSrpska lista ući će u buduću vladu Kosova na čijem će čelu biti Ramuš Haradinaj, odlučili su danas poslanici te liste posle sastanka u Beogradu s direktorom Kancelarije Vlade Srbije za Kosovo i Metohiju Markom Đurićem. Kako je rečeno na konferenciji za novinare, Srpska lista će dobiti ministarstva za povratak i zajednice, za poljoprivredu i […]\nOva kampanja mi je pokazala na nizu primera koliko smo daleko kao narod i kao građani od neke vrste demokratske, intelektualne i kulturne zrelosti, izjavio je predsednik Demokratske stranke Srbije Miloš Jovanović. On je izjavio da je mera koja je to upravo dokazala jeste reakcija na ideju Demokratske stranke Srbije o besplatnom gradskom prevozu, sa […]


Huawei Mate 30 u SAD uprkos zabrani - BIGportal.ba\n13 Oktobra, 2019 13 Oktobra, 2019 040\nHuawei Mate 30 Pro, koji se na tržištu pojavio prije nekog vremena, popeo se na listi željenih telefona, ponajprije zbog toga što je opisan kao telefon koji u ovom trenutku ima najbolju kameru.\nTako je novi telefon već zabeležio solidne rezultate u Kini, pa se očekuje da prevaziđe Samsung kada je broj prodatih jedinica u pitanju.\nKao jedina prepreka još boljim rezultatima stoji crna lista na kojoj se Huawei našao u Sjedinjenim Američkim Državama, što znači da kineski proizvođač nije u mogućnosti da sarađuje sa američkim kompanijama. To, između ostalog, znači da je uređaj došao sa bazičnim open-source Android operativnim sistemom umesto sa Google Mobile Services verzijom sa aplikacijama kao što su Gmail i Google Maps. To bi uskoro moglo da se promeni, budući da Trumpova administracija planira da određenim firmama ipak izda dozvole za saradnju sa kompanijom Huawei.\nDozvola se neće odnositi na sve proizvođače, te je planirano da Huawei dobije samo one elemente koji se ne smatraju osetljivima. Otvaranje novih opcija značilo bi još veći uspeh za Huawei Mate 30 Pro, budući da bi se kompanija dokopala i onog dela tržišta koji joj nedostaje već neko vreme.\nDizajn mosta Leonarda Da Vinčija oživljen 500 godina kasnije uz pomoć 3D štampe


NEPRAVILNOST U ARANĐELOVCU: Ponavlja se glasanje na biračkom mestu u Vrbici\nGlasanje na tom biračkom mestu, gde je upisano 1.266 birača, biće ponovljeno za nedelju dana\nObjavljeno: 05.03.2018. 18:44h\nOpštinska izborna komisija u Aranđelovcu donela je odluku da se, zbog jednog glasačkog listića više, ponovi glasanje na biračkom mestu broj 15 u Mesnoj kancelariji u selu Vrbica, izjavio je danas za RTS sekreter Opštinske izborne komisije u Aranđelovcu Negoslav Petronijević.\nGlasanje na tom biračkom mestu, gde je upisano 1.266 birača, biće ponovljeno za nedelju dana.\nTakođe, Grupi građana "Biram Aranđelovac" biće omogućen uvid u kompletan birački materijal, odlučila je Opštinska izborna komisija.\nKako se navodi, ponovljeno glasanje na biračkom mestu u Vrbici može uticati da i šesta lista Grupa građana "Izaberi Aranđelovac" pređe cenzus. U tom slučaju, Srpska napredna stranka i Bolja Srbija-SRS ostaće bez po jednog mandata.\nSkupština opštine Aranđelovac ima 41 odborničko mesto.\nPrema rezultatima glasanja sa 39 biračkih mesta, bez sporne Vrbice, SNS je osvojio 26 odborničkih mandata, Bolja Srbija-SRS šest odbornika, SPS-JS će imati pet odbornika i po dva Grupa građana Radosav Švabić i koalicija oko Demokratske stranke.\nNa lokalnim izborima u toj opštini, od 37.715 upisanih u biračke spiskove glasalo je 20.749, ili 55,01 odsto Aranđelovčana.\nAranđelovacGlasanjeBiračko mestoIzborna komisijaBeogradski izbori 2018.


Francuski sud odbacio optužbe protiv kompanija u programu UN nafta za hranu\nBeta\t 19. juna 2015. 18:00\nFrancuski sud juče je 14 kompanija oslobodio optužbi da su podmićivale iračke vlasti u vreme Sadama Huseina, kako bi im bili povereni poslovi u okviru programa UN nafta za hranu.\nFrancuske kompanije, među kojima i Reno kamioni, Šnajder elektronik i Legrand, oslobođene su optužbi za davanje mita i korupciju, kao i i trojica bivših direktora kojima se dodatno stavljala na teret i zloupotreba kompanijskih sredstava.\nSvaka od tih firmi optužena je da je, uprkos međunarodnom embargu, režimu Sadama Huseina platila više od 250.000 evra kako bi ugovorile unosne poslove.\nU pitanju je drugo suđenje po optužbama da su francuske kompanije zaobilazile embargo koji je bio uveden Sadamovom režimu od 1990. do 2000. godine.\nPrvo suđenje jednom broju francuskih kompanija, među kojima i naftnom konglomeratu Total, kao i bivšem ministru unutrašnjih poslova Šarlu Paski, takođe je završilo odbacivanjem optužnice, prenele su agencije.\nU oba slučaja, advokati su uspešno odbranili argumentaciju da nijedan pojedinac nije profitirao od iračke prakse da naplaćuje deset odsto više.\nProgram UN nafta za hranu uveden je u vreme sankcija iz humanitarnih razloga i on je iračkim vlastima omogućio da izvoze određenu količinu nafte, u zamenu za osnovne potrepštine poput namirnica i lekova.


FK Smederevo pred gašenjem – Semendria\nFK Smederevo pred gašenjem\n15. jun 2013. SPORT – Fudbalski klub Smederevo mogao bi uskoro da se ugasi, pošto su dugovi sada već bivšeg člana Jelen Superlige toliki da ne postoji realan način da se vrate, piše Sportska centrala.\nSmederevci bi uskoro trebalo da proslave 90 godina postojanja, ali je izvesno da taj dan neće dočekati rođendan.\nDugovi iznose preko 300 miliona dinara, ne računajući kamate, a gradska vlast i druge nadležne strukture ni izbliza nemaju sredstva koja bi makar nagovestila oporavak nekadašnjeg osvajača državnog kupa i učesnika evropskih kupova.\nTrenutno je najrealnije rešenje da FK Seljak iz obližnjeg Mihajlovca nastavi tradiciju Smedereva, verovatno pod novim imenom. Taj klub bi igrao na stadionu Smedereva, za kog inače nije pronađen kupac, a finansirala bi ga lokalna vlast.\n« Uhapšen lažni policajac\nU zatvoru jeftinije »


Publicista i ekonomski komentator Dimitrije Boarov kaže da je u ovom trenutku pitanje da li će se Zapadna Evropa postaviti kao roditelj koji će krenuti da tuče svoje dete u njegovom interesu ili će pokušati da nekim kompromisom vremenom kompromituje Sirizu.\n„Ja pretpostavljam da će zapadnoevropski politički lideri izvršiti pritisak na kreditore, tim pre što je deo kredita Evropske centralne banke i nekih drugih banaka pod direktnim uticajem državne vlasti, ali ne može se reći da će odgovor biti zasnovan isključivo na interesima i shvatanjima evropskog kapitala. Proradiće politički interes Zapadne Evrope da ne izgubi Grčku, interes na koji je Cipras najviše i igrao. Da unovči interes Zapada da sačuva tu državu koja je, ne samo iz tradicionalnih evropskih razloga, nego i iz mnogih drugih geopolitičkih razloga, veoma bitna za Evropu.\nMedjutim, meni se čini da je on preterao u tom ucenjivanju Zapada. Mada on stalno govori da kreditori ucenjuju Grčku, ja mislim da je reč i o ovoj drugoj vrsti ucene, tim pre što je Cipras upadljivo igrao i na rusku kartu, kao da je Putinov sistem drugačiji od kapitalizma i kao da taj sistem dozvoljava suverenitet malim nacijama. Ne mogu da tačno procenim da li će se Zapadna Evropa postaviti kao roditelj koji će krenuti da tuče svoje dete u njegovom interesu ili će pokušati da nekim kompromisom omogući Ciprasu da se kompromituje i pred grčkim narodom. Da pokaže da njegova vlada sa „čarobnjakom“ Varufakisom može da smisli neki bolji program regeneracije grčke ekonomije i grčke privrede.“\nRSE: Da li će sve biti jasnije nakon samita država evrozone u utorak?\nBoarov: Mislim da ćemo moći naslutiti koji će put biti izabran, da li put strogosti ili traženja kompromisa i rastezanja spora, u očekivanju da će se Cipras i njegova Siriza brzo pokazati kao jedna ekonomska opcija koja je nekonzistentna i neodrživa. Jer, ne možete vi u savremenom svetu upravljati državom u kojoj 70-80 od sto ljudi ne plaća poreze, i gde kažete: nije problem da mi nećemo da vraćamo dugove, već hoćemo da nam to oprostite i još da nam pozajmite da dodjemo do sredstava kojima ćemo reformisati privredu. A kako ćete reformisati, to je prilično maglovito.


Oružane snage BiH jačaju razvoj regionalne saradnje\nOružane snage Bosne i Hercegovine domaćin su ovogodišnje 14. Konferencije načelnika odbrane/generalštabova zemalja Balkana o vojnoj saradnji (Forum B-9), sa ciljem unapređenja modela vojne saradnje zemalja Balkana, kao i mogućih modela odgovora na sigurnosne izazove, rizike i prijetnje u regionu.\nKonferencija, koja će biti održana od 7. do 9. juna 2021. godine u Sarajevu, predstavlja izuzetno važnu inicijativu za jačanje multinacionalne vojne saradnje u regionu kojom se potvrđuje želja za jačanjem regionalne saradnje između oružanih snaga, promocije regionalne stabilnosti i sigurnosti, kao i jačanjem već uspostavljenih i traženju novih mehanizama saradnje u regiji Balkana. Konferencija B-9 je već godinama inicijativa koja ima veliki značaj i doprinos za uspješnu saradnju u regionu, a što u konačnici rezultira i boljim sigurnosnim okruženjem za sve države regiona. Zbog toga, ova inicijativa ima veliki značaj i za Bosnu i Hercegovinu.\nPosebno je važno to što su zadaci proizašli sa svake konferencije održane na nivou načelnika generalštabova zemalja Balkana, pa tako i ove u Sarajevu, usmjereni ne samo jačanju postojećih mehanizama koordinacije, već i iznalaženju načina za uspostavljanje novih mehanizama, koji bi omogućili konkretniju i djelotvorniju saradnju. Bitno je osigurati bolje međusobno razumijevanje kako bi se dostigao potreban nivo interoperabilnosti i znanja neophodnih za zajednički angažman, pravovremenu razmjenu informacija i kapaciteta za obuku, te uzajamno pružanje pomoći.\nPored predstavnika zemalja članica, kao gosti ovogodišnje Konferencije učešće će uzeti i visoki predstavnici Vojnog komiteta NATO-a, Vojnog komiteta EU, Združene komande NATO snaga u Napulju, Komande Američkih snaga u Evropi, kao i predstavnici zemalja posmatrača, odnosno najviši predstavnici Oružanih snaga Hrvatske i Slovenije.


Saradnja sa Ekonomsko-poslovnim fakultetom Univerziteta u Mariboru – DataLab PANTHEON Premium Partner\nPraktično znanje o upravljanju dokumentima u preduzeću jedna je od ključnih kompetencija diplomiranih poslovnih ljudi. Ekonomsko-poslovni fakultet želi da svojim studentima pruži sticanje praktičnog znanja organizovanjem radionica, čime se povećava njihova konkurentnost na poslovnom tržištu. U tom cilju, udružili smo se sa doc.dr. Simonom Sternad Zabukovšek, profesorom u oblasti e-poslovanja i organizovali dve radionice.\nPrva radionica za studente osnovnih studija bila je pretežno teoretska, a svrha je bila da se studenti upoznaju sa tokovima elektronskog poslovanja između kompanija i da upravljaju dokumentima u dokumentnom sistemu unutar kompanije. Studentima je predstavljen proces upravljanja dokumentima, radne procedure i obrasci u okviru EBA DMS dokumentnog sistema.\nRadionica namenjena studentima postdiplomskih studija bila je praktično orijentisana, sa akcentom na manipulaciju ulaznim dokumentima u kompaniji.Posebna pažnja je posvećena toku ulaznih dokumenata. Studenti su sami dokumentovali dva ulazna dokumenta, i na osnovu određenih parametara za svaku vrstu dokumenta, uneli obavezne podatke i prosledili ih korisnicima u poslovnom procesu rada. Praktičnom radionicom, studenti su se upoznali sa radnim procesima unutar kompanije a takođe su i sami upravljali različitim vrstama dokumenata unutar kompanije. Pošto su učesnici radionice već bili upoznati sa osnovama, brzo smo obradili mnogo različitih sadržaja.\nRadujemo se saradnji sa fakultetom i verujemo da ćemo dobro sarađivati i u budućnosti. U narednoj školskoj godini, predmet Informatika u menadžmentu će predstaviti DMS sistem, a na praktičnoj radionici na predmetu Poslovno informaciona rešenja usmeriće se na upravljanje dokumentima i integraciju DMS i ERP sistema. Na ovaj način studenti će steći dodatna znanja o konkretnim tržišnim uslovima, usvojiti preduzetnički način razmišljanja i preneti stečena znanja na praktične primere.


PAKLENI PLAN PRIŠTINE: Evo kako planiraju da naprave vojsku i bez podrške Amerike... | Vestinet.rs\nPočetna TEMA DANA\tPAKLENI PLAN PRIŠTINE: Evo kako planiraju da naprave vojsku i bez podrške Amerike…\nPAKLENI PLAN PRIŠTINE: Evo kako planiraju da naprave vojsku i bez podrške Amerike…\nPriština je, čini se, nikad bliže formiranju kosovske vojske. Posle ohrabrujuće izjave novog državnog sekretara za odbranu DŽejmsa Matisa da Bezbednosne snage Kosova moraju dobiti mandat za odbranu zemlje, čelnici privremenih institucija pokušavaju da pronađu način da zaobiđu neophodno odobrenje Srpske liste i formiraju oružane snage.\nPrištinski list “Zeri” piše da je uspostavljanje kosovskih oružanih snaga veoma teško zbog toga što je za promenu kosovskog ustava potrebno odobrenje Srpske liste.\nMeđutim, postoji administrativna mogućnost da se preskoči ova barijera.\n– Dok je uspostavljanje Kosovskih oružanih snaga veoma teško zbog toga što je za promenu ustava potrebno odobrenje Srpske liste, kosovske institucije planiraju da ojačaju Kosovske bezbednosne snage (KBS) dajući im dodatna ovlašćenja kroz amandmane na zakon o KBS – navodi Zeri.\nList ističe, pozivajući se na navode analitičara, da promena tog zakona zahteva “ne više od proste većine glasova” u kosovskoj skupštini i da bi bila smatrana privremenim rešenjem dok se ne formiraju oružane snage.\nI Danijel Server, profesor na američkom Univerzitetu “DŽon Hopkins”, koji važi za stručnjaka za Balkan, smatra da je došlo vreme za formiranje kosovske vojske.\nServer je za prištinski RTK govorio i o dijalogu Beograda i Prištine ocenivši da biti za dijalog znači podršku suverenitetu i jednostrano proglašenoj nezavisnosti Kosova, preneo je Epoka e Re.\nPrema njegovim rečima, dijalog Beograda i Prištine bi trebalo da “proizvede uravnotežene rezultate za obe strane” što se, smatra on, događalo u prošlosti.\nServer tvrdi da većina ljudi na Kosovu podržava “kosovsku državnost, nezavisnost i suverenitet”.\nTаči nоsi u Brisеl pаpir о priznаnju Kоsоvа!


Ovo svaki vlasnik ljubimca mora da zna: Pravne posledice nesavesnog rada veterinara!\nIako postoje veterianri koji izuzetno požrtvovano, predano i sa puno ljubavi prema životinjama obavljaju svoj poziv, praksa pokazuje da se mnogi vlasnici kućnih ljubimaca ali i domaćih životinja neretko suočavaju sa neodgovornim, pa čak i veoma nesavesnim veterinarima. Nesavestan i neprofesionalan rad veterinara\nčesto može ozbiljno ugroziti život, zdravlje i dobrobit životinje, ali i naneti ozbiljnu finansijsku štetu i nemerljivi emotivni gubitak vlasniku koji mu je poklonio svoje poverenje. Evo nekoliko uputstava o tome koje su dužnosti veterinara i šta činiti ako ih se on ne pridržava koje smo preuzeli sa bloga Pravna zaštita životinja.\nZakon o dobrobiti životinja definiše pojam dobre veterinarske prakse. Dobra veterinarska praksa obuhvata principe profesionalnog ponašanja i sprovođenja sistema upravljanja kvalitetom rada svih onih koji obavljaju veterinarsku delatnost u skladu sa pravilima veterinarske etike.\nZakon o veterinarstvu određuje šta sve spada u veterinarsku delatnost, koja lica mogu da ih obavljaju i pod kojim uslovima. Ovaj zakon obavezuje veterinare i veterinarske tehničare da se stalno stručno usavršavaju, što je veoma važno za kvalitet njihovog rada.


Radionica "Timski rad"\nRadionica “Timski rad”\nObjavljeno: 25. 2. 2012\nMjesta za radionicu na temu “Timski rad” koje će biti održana u srijedu, 29. februara 2012. godine su popunjena. Zbog velikog interesovanja mladih ljudi za ovu radionicu i velikog broja prijava koje su stigle, Omladinski savjet Republike Srpske organizuje još jednu radionicu na istu temu, koja će biti održana u utorak 28. februara 2012. godine sa početkom u 17 časova u Univerzitetskom preduzetničkom centru (baraka iza zgrade Rektorata).\nKoncept radionice je takav da na taj način mladi ljudi izgrađuju kapacitete, stiču znanja, spremni su da uče i osnažuju se za poslove i rad sa kolegama.\n“Radionica je bitna jer će mladi naučiti komunicirati sa više ljudi i to je jedan korak ka zapošljavanju. Na fakultetu nisu u mogućnosti da steknu ovo ‘praktično’ znanje”, kaže PR Omladinskog savjeta RS, Biljana Matijević.\nPrijave se mogu slati na e-mail [email protected] najkasnije do 27. februara.


ZBOG radova na dogradnji zgrade beogradskog aerodroma "Nikola Tesla", od danas do 31. decembra biće izmenjen rad linija javnog prevoza. U tom periodu biće onemogućen pristup vozilima javnog prevoza aerodromskoj zgradi, navodi se na sajtu gradskog… »\nZbog radova na dogradnji zgrade beogradskog aerodroma "Nikola Tesla", od sutra do 31. decembra biće izmenjen rad linija javnog prevoza. U tom periodu biće onemogućen pristup vozilima javnog prevoza aerodromskoj zgradi, navodi se na sajtu gradskog… »\nU domu mnogobrojne porodice Milićević iz Dortmunda sve odiše ljubavlju prema folkloru. Igra je spojila Jelenu i Radeta i dovela ih u Nemačku, a tim umetničkim stopama nastavili su i njihovi naslednici. Pravi maestro Hvala majci Blistava karijera. I… »\nBudućim srednjoškolcima na raspolaganju 1.462 mesta u zrenjaninskim srednjim školama\nPrema podacima iz konkursa za upis u srednje škole, koje je objavilo Ministarstvo prosvete, u Zrenjaninu će svršenim osnovcima na raspolaganju biti 1.462 slobodna mesta. Najviše đaka i ove godine moći će da upiše Zrenjaninska gimnazija â€“… »\nZrenjaninski pre 21 sat\nPrema podacima iz konkursa za upis u srednje škole, koje je objavilo Ministarstvo prosvete, u Zrenjaninu će svršenim osnovcima na raspolaganju biti 1.462 slobodna mesta. Najviše đaka i ove godine moći će da upiše Zrenjaninska gimnazija – ukupno… »\nNOVI SAD - Vođeni rečima Marka Tvena i delima Nikole Tesle, poveli smo diskusiju o jednoj od krucijalnijih osobina za čoveka, hrabrosti i pronicljivosti. Koliko je važno prepoznati momenat koji je pravi - za usuditi se na menjanje sveta ili sebe? Naš… »\nMarija Knežević je učenica sedmog razreda Osnovne škole „Nikola Tesla“ u Banatskom Karađorđevu. Sa još tri drugarice iz opštine Žitište nedavno se izborila za učešće na pokrajinskoj smotri recitatora. Kao i mnogo toga u ovo vreme, i… »\nJedan od pravaca u kojima se kreću istraživanja i eksperimenti odnosi se na upotrebu mikroorganizama za razvoj novih vrsta baterija... Duboko sam uveren da će ljudi u budućnosti uspeti da primene zamisao Nikole Tesle o bežičnom prenosu i dostupnosti… »\nNA beogradskom aerodromu "Nikola Tesla", carinici su sprečili krijumčarenje luksuznog sata marke "Frank Miler", vrednog oko 36.000 evra. - Ručni sat otkriven je u prtljagu Leskovčanina, koji se sa porodicom vratio u Srbiju, letom iz Dubaija -… »\nCarinici su sprečili krijumčarenje luksuznog sata vrednog gotovo 36.000 evra na aerodromu ''Nikola Tesla''. Ručni sat marke ''Franck Muller'' otkriven je u prtljagu Leskovčanina koji se sa porodicom vratio u zemlju letom iz Dubaija, saopšteno je iz… »\nKon o dodatnom popuštanju mera: "Sutra, ne"\nPrva pre 35 minutajoš 13 povezanih\nDnevnik pre 34 minutajoš 12 povezanih\nUmro bivši američki potpredsednik Volter Mondejl


Pohvale za odličnu organizaciju kik boks prvenstva BiH\nTačno vrijeme: 2020-07-10 06:35:30\nObjavljeno ponedeljak, 20 april 2015 00:38\nU Gradskoj dvorani u Foči održano je Prvenstvo BiH u kik boksu, u disciplinama lou kik i kik lajt, na kome je nastupilo 150 takmičara iz više od 30 klubova.\nTakmičenje je organizovano za starije kadete, juniore i seniore u više težinskih kategorija, a posebno atraktivne bile su borbe seniora i seniorki u disciplini lou kik.\nRukovodstvo Kik boks saveza BiH pohvalilo je besprekornu organizaciju takmičenja, koje je ujedno bilo kvalifikaciono za odlazak na Svjetsko prvenstvo.\n“Čestitam domaćem klubu `Igma` na odličnoj organizaciji, a zahvalio bih se i načelniku opštine Foča, koji je podržao takmičenje. Sve je bilo na vrhunskom nivou. Ovo je primjer kako se organizuje prvenstvo BiH, kada je u pitanju ovaj sport”, rekao je predsjednik Kik boks saveza BiH Alija Orgić.\nPrvenstvo BiH u kik boksu prvi put je održano u Foči, a predsjednik i trener Kik boks kluba “Igma” Igor Marković ističe da je to jako značajno za ovaj grad, koji je i u bivšoj Jugoslaviji bio poznat po odličnim kik bokserima.\n“Predsjednik Saveza je rekao da svake godine ovaj spektakl možemo da dovedemo u naš grad, jer smo se pokazali kao najbolji domaćini”, istakao je Marković, te dodao da je organizaciju turnira pomoglo i Ministarstvo porodice, omladine i sporta Republike Srpske.\nČlanovi “Igme” osvojili su četiri medalje – po dva zlata i srebra.\nU konkurenciji seniora, kategorija do 79 kilograma, Miloš Radović se okitio zlatnom, a Đorđe Dunjić srebrnom medaljom, dok je u kategoriji do 69 kilograma Aleksandar Vuković osvojio srebro.\nFočaci su na prvenstvu BiH imali i jednog juniora Stefana Stevanovića, koji je osvojio zlatnu medalju u kategoriji do 74 kilograma.


Cerar: Slovenija podržava evropski put BiH – dijalogin.tv\nCerar: Slovenija podržava evropski put BiH\nSlovenija je bila i ostaje prijatelj Bosne i Hercegovine – potcrtao je danas predsjednik Vlade Republike Slovenije Miroslav Cerar, nakon sastanka s predsjedavajućim Vijeća ministara BiH Denisom Zvizdićem, istaknuvši da Slovenija želi podržati ekonomski, socijalni, kao i razvoj BiH u svim drugim sektorima, a posebno na njenom putu ka Evropskoj uniji (EU) i NATO-u.\nSlovenački premijer je podvukao da je BiH, kao i Slovenija, evropska država te da su obje dio jedne velike evropske porodice. – Zbog toga putevi BiH za EU moraju ostati otvoreni – kazao je Cerar.\nPredsjedavajući Zvizdić je potvrdio odlične odnose s prijateljskom Slovenijom koja, kako je rekao, dugi niz godina pokazuje izraziti nivo razumijevanja prema stanju u BiH i njenim potrebama.\nNapomenuo je da je fokus današnjih razgovora bio na podršci Slovenije u pogledu evropskog puta BiH te podsjetio da je naša zemlja uvijek mogla računati na slovensku podršku i pomoć.\nTakođer je naglasio da je današnja posjeta jedan od vidova unapređenja regionalne saradnje i poruke koju žele poslati s ovog mjesta, a to je očuvanje mira i stabilnosti u regionu zapadnog Balkana te postizanje ubrzanijeg tempa integracije zapadnog Balkana u EU.\nGovoreći o bilateralnim odnosim BiH i Slovenije Zvizdić je ustvrdio da ne postoje otvorena pitanja te da je jedino ranije otvoreno pitanje bilo u vezi sa starom deviznom štednjom koje je riješeno presudama nadležnih sudova.\nS tim u vezi, istakao je da BiH izuzetno cijeni dosadašnji angažman i napore koje je Slovenija uložila u cilju implementacije presude u slučaju “Ališić”.\n– Isplate su u toku, isplaćeno je skoro 30 miliona eura – rekao je Zvizdić i zahvalio slovenačkom premijeru na razumijevanju.\nDodao je da unutar kompletne presude za BiH postoji još jedan problem, a to je isplata bh. štedišama koji su potraživanja Ljubljanskoj banci iskazali na jedinstvenom računu građana, a nisu ga na bilo koji način utrošili u procesu privatizacije. Međutim, iskazao je uvjerenje da će uz obostranu političku volju riješiti i ovo pitanje.\nOsvrnuvši se na ekonomske odnose dvije zemlje, napomenuo je da je Slovenija 5. trgovinski partner BiH te da se uvijek nalazi unutar pet ili šest najvažnijih trgovinskih partnera BiH.\nPodsjetio je da u kompanijama s većinskim slovenačkim kapitalom radi skoro 15.000 Bosanaca i Hercegovaca, da je nivo slovenačkih investicija u BiH kontinuiran te da je odnos uvoza i izvoza izbalansiran i da iznosi skoro 100 posto.\n– To govori o kvaliteti naših ekonomskih odnosa i mogućnostima da bh. proizvode prezentiramo i izvozimo, kao što i mi tradicionalno pokazujemo otvorenost ka proizvodima iz Slovenije – konstatovao je Zvizdić.\nEkonomsku saradnju Slovenije i BiH, premijer Vlade Slovenije i predsjedavajući Vijeća ministara BiH ocijenili su dobrom, uz konstataciju da postoji dovoljno prostora za njeno unaprjeđenje.\nU tom smislu, najavili su sporazume koji bi mogli biti potpisani u narednom periodu, a to je sporazum o međusobnom priznavanju vozačkih dozvola, sporazum u oblasti saradnje i omladinske politike, oblasti poljoprivrede… Također su razgovarali o potrebi da se aktivnije razgovara o ugovoru kojim bi riješili imovinsko-pravne odnose između dvije države.\nNajavili su uskoro održavanje sastanka između ministara ekonomije BiH i Slovenije, koji će konkretno dogovoriti određene sporazume i unaprijediti dosadašnju ekonomsku saradnju.\nZvizdić je pozvao i slovenačke kompanije da u svojim razmišljanjima o investicijama koje žele realizirati van Slovenije, na svojoj top-listi imaju i BiH, uzimajući u obzir prirodne resurse naše zemlje i educiranost bh. industrijske radne snage.\nPremijer Cerar istakao je da je ekonomska saradnja sa BiH za Sloveniju posebno važna te da se BiH nalazi na 3. mjestu po ukupnoj vrijednosti slovenačkih investicija u inostranstvu, koje iznose 480 miliona eura.\nNapomenuo je da se BiH nalazi na 11. mjestu kao vanjskotrgovinski partner BiH, a govoreći o trendovima robne razmjene napomenuo je da je prošle godine obim robne razmjene dvije zemlje dostigao 1,1 milijardu eura, što je iznosilo povećanje za 11 posto.\n– I dalje ćemo poticati ovu saradnju – naglasio je premijer Slovenije, jer, kako je rekao, potencijala za to ima u različitim oblastima kao što su turizam, energetika, industrija…\nPoručio je da je Slovenije čvrsta zagovornica puta BiH u EU i NATO, izrazivši nadu da će BiH što prije ispuniti Upitnik Evropske komisije i dobiti status zemlje kandidata. Pri tome, dodao je, Slovenija nudi našoj zemlju svu stručnu i bilateralnu pomoć.


Virtuelni samit železnica jugoistočne Evrope i Ujedinjenog Kraljevstva, 18.05.2021. - Sve o novcu\nHome\tKONFERENCIJE\tVirtuelni samit železnica jugoistočne Evrope i Ujedinjenog Kraljevstva, 18.05.2021.\nKlaster železnica jugoistočne Evrope (RCSEE) i najveći svetski železnički klaster Rail Alliance iz Ujedinjenog kraljevstva su najavili da će se zajednički virtuelni samit železnica jugoistočne Evrope i Ujedinjenog Kraljevstva održati u utorak, 18. 05. 2021.\nJednodnevna onlajn konferencija će okupiti istaknute govornike i pokriti spektar tema uključujući prilike za projekte za industriju dobavljača železnica i planove za recipročne trgovinske posete u jesen 2021, kao i sajma SEE Mobility 2021 koji će biti održan 15-16. septembra u Beogradu. Delegati će saznati više o velikom broju zančajnih projekta na železnicama širom regiona Jugoistočne Evrope i kako se kompanije mogu uključiti.\nMreža za železnička istraživanja i inovacije Jugoistočne Evrope (SEERRIN) će predstaviti aktuelne informacije i planove za razvoj širom regiona. SEERRIN je osnovan tokom 2020. godine od strane klastera RCSEE i Univerziteta u Beogradu, Zagrebu i Birmingemu i vrlo brzo je uvećao članstvo koje sada uključuje univerzitete i organizacije železničke industrije u celom regionu jugoistočne Evrope.\nSamit zajednički organizuju Klaster železnica jugoistočne Evrope i Rail Alliance uz podršku Odeljenja za međunarodnu trgovinu Ujedinjenog Kraljevstva, Britansko-Srpske privredne komore, Mreže za železnička istraživanja i inovacije Jugoistočne Evrope i Univerziteta u Birmingemu.\nSuorganizatori skupa, Dragoljub Rajić (direktor Klastera železnica jugoistočne Evrope) i Alexander Burrows (direktor Rail Alliance) su izjavili:\n“Veoma smo uzbuđeni što zajednički organizujemo ovaj jedinstveni događaj koji približava naše zemlje i naše železničke industrije. Naše partnerstvo traje više od dve godine i sve više jača. Zajedno smo učestvovali na velikom broju uzbudljivih projekata, čiji je ovaj železnički samit još jedan deo.\nRadujemo se predstavljanju prilika za naše partnere dobavljače iz železničkog sektora na ovom događaju, kao i za sledeći sajam SEE Mobility u Beogradu i poslovnu posetu kompanija iz regiona jugoistočne Evrope Ujedinjenom kraljevstvu koji su planirani za drugu, odnosno treću nedelju septembra.”\nRičard Robinson, Izvršni direktor Britansko-Srpske privredne komore (BSCC) je izjavio:\n“BSCC je oduševljena da podrži Virtuelni železnički samit Jugoistočne Evrope i Ujedinjenog Kraljevstva. Zapadni Balkan, uključujući Srbiju sprovodi značajne investicije u železničku infrastrukturu tokom sledećih nekoliko godina i učešće Ujedinjenog Kraljevstva je dobrodošlo. Komora vredno radi na promociji interesa Ujedinjenog Kraljevstva u ovom sektoru, podržavajući svoje članove da iskoriste prilike koje se ukazuju.”\nDirektorka odeljenja za međunarodnu trgovinu Ambasade Ujedinjenog Kraljevstva u Beogradu istakla je značaj najavljenog događaja:\n„Virtuelni Železnički samit ima za cilj da okupi predstavnike kompanija, univerziteta i vlada. Odeljenje za međunarodnu trgovinu Ambasade UK u Srbiji je ponosno da predstavi ovu inicijativu sa nadom u dalje jačanje saradnje između Ujedinjenog kraljevstva i regiona jugoistočne Evrope. Verujemo da će ovo biti prva u nizu mogućnost gde Ujedinjeno kraljevstvo može pokazati svoje kapacitete u oblasti razvoja železnice i na taj način podržati planove za razvoj regiona jugoistočne Evrope i partnerstva sa privatnim sektorom.“


Terasa jednog od stanova u Ustaničkoj\nKomesar za izbeglice Vladimir Cucić i radnici Komesarijata su u petak obišli sve stanove u Ustaničkoj 244g u Beogradu u kojima žive izbegličke porodice i započeli dogovore o rešavanju svakog od pojedinačnih slučajeva, prenosi N1.\n"Smatramo da je ovo pozitivan korak, jer je Komesarijat odustao od kolektivnog iseljavanja i posvetio se nalaženju najboljih rešenja uz procenu individualnog položaja svake od pogođenih porodica. Podsećamo da je prošle nedelje Komesarijat pokrenuo iseljenje svih izbeglica iz Ustaničke 224g, kako bi u stanove u kojima oni žive uselio druge izbeglice", navodi se u saopštenju Združene akcije Krov nad glavom.\nKomesar je na ranijem sastanku rekao da nijedna porodica neće biti izbačena na ulicu i obećao da dogovoreni obilazak neće biti zloupotrebljen za upad policije i izvršitelja u stanove, koje aktivisti Krov nad glavom i Kolektivne odbrane stanara štite neprekidno od ponedeljka 27. novembra.\nIz udruženja Krov nad glavom navode da su solidarnom akcijom odbranili stanare, kao i da je stvarno stanje u Ustaničkoj 244g dospelo u javnost, što je dovelo do toga da Komesarijat odustane od prinudnih iseljenja i pristupi traganju za alternativnim smeštajem.\n"Nastavićemo da pratimo rad Komesarijata na svakom od pojedinačnih slučajeva, kako bi osigurali da se stambeni problemi reše u interesu svih ugruženih", stoji u saopštenju.


U EU izvoze 80 posto proizvoda\nUSPJESI Kompanija „Boletus“ iz Foče\nUSAID/Sweden FARMA II projekt direktno pomogao u nabavci opreme, kaže Vrećo\nBave se uzgojem i otkupom jagodičastog voća i proizvodnjom\nMiro Vrećo rođen je 1967. godine u Foči, a od 1989. bavi se uzgojem i nabavkom gljiva. Kompaniju „Boletus“ u Foči pokreće 1998. godine, te se već dvije decenije bavi otkupom, preradom i izvozom šumskih plodova i pečurki, uzgojem i otkupom jagodičastog voća, te proizvodnjom.\n- Preduzeće ima svoje pogone za preradu, čuvanje, termičku obradu i proizvodnju voćnih džemova, marmelada, kompota i sokova. U jugoistočnoj BiH zauzimamo lidersku poziciju u ovoj branši. Otkup organskih i konvencionalno uzgojenih proizvoda, šumskog voća i pečurki vršimo u cijeloj BiH s više otkupnih stanica. Ovaj prostor ima veliki potencijal samo trebamo nastaviti s uvezivanjem i investiranjem - poručuje Vrećo.\nNjegova kompanija ima centralne stanice u Foči na tri lokacije s novoizgrađenom prezentacijskom sobom, gdje potencijalni partneri i kupci mogu degustirati „Boletus“ proizvode.\n- USAID/Sweden FARMA II projekt nam je direktno pomogao u nabavci opreme koja nam mnogo znači u procesu proizvodnje i unapređenju. Osigurali smo certifikate i organske standarde i, zahvaljujući tome, 80 posto izvozimo, uglavnom, za Evropsku uniju - dodaje Vrećo.\n- Moja poruka poljoprivrednicima je da se ozbiljan pristup uzgoju i proizvodnji jagodičastog voća isplati te da prijeđu s konvencionalne na organsku proizvodnju. Treba da poštuju domaće i EU propise da bi zajedno mogli osigurati plasman na EU tržište i dokazati se kao pouzdan partner. Samo tako ćemo ići naprijed - zaključuje Vrećo.\nMiro Vrećo Proizvodi EU Boletus


Predsjednik Čubrilović čestitao odbojkašicama Srbije osvajanje zlata na Svjetskom prvenstvu u Japanu | NSRS\nPredsjednik Narodne skupštine Republike Srpske Nedeljko Čubrilović danas je, u ime Narodne skupštine i svoje ime, čestitao ženskoj odbojkaškoj reprezentaciji Srbije, selektoru Zoranu Terziću i Odbojkaškom savezu Srbije osvajanje zlatne medalje na Svjetskom prvenstu u Japanu.\n„Ponosni smo na vaš timski duh, borbenost i zalaganje. Čestitam vam istorijski uspjeh. Pokazali ste svijetu da dolazite iz sportske zemlje i potvrdili da ste ponos nacije“, naveo je predsjednik Čubrilović u čestitki.\nOn je istakao da su građani Republike Srpske uživali u veličanstvenoj igri ženske odbojkaške reprezenatcije na prvenstvu u Japanu, a posebno da raduje činjenica što u ovoj vrhunskoj ekipi igraju i odbojkašice iz Srpske.


Novi Sad dobija nacionalni Centar digitalne poljoprivrede - PKS-RPK Novi Sad\n„Ovo je jedan od prvih rezultata zajedničkog rada Vlade Srbije i istraživača Instituta BioSens na uvođenju informacionih tehnologija u poljoprivredu. Centar je primer praktične primene inovativnih IT rešenja i digitalizacije u cilju povećanja efikasnosti i konkurentnosti domaće poljoprivrede“, navode u BioSensu.\nPlatforma omogućava da mobilni telefon postane alat kroz koji se razmenjuju pravovremene, geografski precizne i relevantne informacije o aktivnostima poljoprivredne proizvodnje. Reč je o podacima koji imaju praktičnu primenu: satelitsko praćenje stanja useva, lokalizovani meteo podaci, digitalizovani podaci o hemijskom i mehaničkom sastavu zemljišta, dnevnik aktivnosti na parceli, katalog semena i hemijskih preparata, katalog najsavremenijih tehnoloških rešenja za preciznu poljoprivredu, objašnjava se u saopštenju.\nNavodi se da će pored postojećih funkcionalnosti, digitalna platforma AgroSens biti redovno proširivana dodatnim servisima namenjenim poljoprivrednim proizvođačima sa posebnim zahtevima, savetodavcima, lokalnoj samoupravi, kompanijama, ali i naučnoj zajednici.


Kolumne & novosti: VESNA MALIŠIĆ - Pištaljka je iz raja izašla\nVESNA MALIŠIĆ - Pištaljka je iz raja izašla\nVesna Mališić, kolumna za nedeljnik ''NIN'', 7.5.2020.\nUz sve eksperte za politički marketing koji su na usluzi vlasti, i uz celokupni kapacitet naprednjačke inventivnosti, baš je nedozvoljen stepen amaterizma i bezidejnosti koji predstavnici režima pokazuju u odgovoru na konfliktne situacije u društvu. Ovih dana ponovo smo svedoci da su plagiranje i golo nasilje jedina reakcija vlasti na poteze opozicije, kritičke inteligencije i ljutitih građana.\nIstorija oponašanja, inače, kreće se u rasponu od brutalnih, preko karikaturalnih do krajnje banalnih. Tako je, setimo se, kao odgovor na građansko-opozicione proteste zbog prebijanja lidera Levice Srbije Borka Stefanovića u Kruševcu, vlast odmah pokrenula svoje „proteste“. Buđenju gradova Srbije kroz pokret Jedan od pet miliona pokušala je da parira kampanjom Budućnost Srbije. Kad su opozicioni lideri kao čin otpora najavili da će stupiti u štrajk glađu, režimski prvaci su zasmejali ceo svet zaricanjem da će i oni štrajkovati glađu, ako treba i do smrti. Kad su aktivisti Lokalnog fronta odlučili da pešače od Kraljeva do Beograda da bi stigli na protest, odmah su pronašli dobrovoljce koji će sa Kosova pešice da se upute na veliki beogradski miting SNS-a. Kad opozicija najavi miting pod parolom Stop krvavim košuljama, vlast brže-bolje organizuje još veći i nazove ga Stop nasilju...\nPa zar nije porazno za toliku partiju, sa tako superiornom podrškom, sa takvim vrtoglavim rejtingom koji je stekla u vanrednom stanju, i tako nedostižnom prednošću njihovog i našeg predsednika, da mora da simulira protest. Zar nije ispod dostojanstva da se, krijući se, penju na krovove ili nedovršene zgrade i postavljaju ozvučenja, da moraju da angažuju statiste uvežbane na navijačkim tribinama stadiona da raspaljuju pirotehniku i pretvaraju i nebo u buktinju koja asocira na Kristalnu noć. Zar nije pomalo i tužno da sa razglasa ogromne snage puštaju snimljene i montirane političke poruke ne bi li zaglušili ceo spektar razloga zbog kojih njihovi sugrađani sa svojom decom sa prozora i terasa priređuju večernji ritual slobode. Zar nisu i za njih neprijatni video-klipovi koje na društvene mreže postavljaju stanari zgrada iz Niša, Novog Sada i Beograda, a koji svedoče kako ovu stranačku paravojsku izbacuju iz zgrada ili sprečavaju da se popnu na krovove. Ili snimci policije koja asistira tokom akcije „Đilase, lopove“, u vreme kad su drugi građani u obaveznom karantinu tokom policijskog časa. Ili ih je, za sve to, baš briga. Jer, za njih ne važi policijski čas, oni mogu neovlašćeno da postavljaju ozvučenja na stambene zgrade, oni mogu bez dozvola da se okupljaju suprotno epidemiološkim merama, oni mogu da koriste zabranjena pirotehnička sredstva i da izlažu opasnosti druge ljude, oni mogu da ostanu nevidljivi za tužilaštvo i sve druge institucije koje su protekla dva meseca trenirale strogoću, čak i na onima koji bi da izbace đubre u vreme policijskog časa.\nIpak, ova mala personalizovana pobuna pojedinaca koja bodri demokratski duh i koja se širi Srbijom, već je napravila veliku pometnju. Pre svega porukom da je pištaljka iz raja izašla, a ne batina. I da je svaka spontana organizovanost mnogo snažnija od najžešće organizovane spontanosti. Konačno, da ne strahuju od spontanosti i suočavanja sa istinom, zar bi podmetali građanima da, u stvari, lupaju protiv lekara, a ne protiv nerazumnih i kontradiktornih poteza vlasti. Zar bi čitav spektar razloga građana što se bune svodili na podršku Đilasu, koga potom označavaju kao glavnu metu protivnapada. I zar bi, uopšte, simulirali buku i palili baklje po krovovima da su sigurni da ima dovoljno onih koji bi im dobrovoljno sa svojih prozora pružali podršku. Nisu sigurni, i zato će da pojačaju nasilje pred izbore.


Opštinski stanovi za najugroženije08 Oct\nShodno preporuci državnog revizora posle kontrole finansijskih izveštaja završnog računa budžeta za 2012. godinu, Opština Sokobanja počela je sa evidentiranjem stambenih obejkata koje ima u svojini. Neke od porodica koje bespravno žive u 11 opštinskih stanova moraće da se isele pre zime. Pozivajući ...\nČačani izgradili socijalne stanove, ali ne mogu da ih usele?07 Oct\nSocijalni stanovi u čačanskom naselju Obrež još nisu useljeni, iako su izgrađeni pre četiri i po meseca. Sva je prilika da se to neće dogoditi ni do kraja 2014. godine. Da bi socijalno ugroženi Čačani mogli da reše stambeno pitanje potrebno je da Vlada Srbije donese uredbu o korisnicima socijalnih ...\nDinamika izgradnje socijalnih stanova u Pančevu i Zrenjaninu20 Sep\nU Pančevu je završena izgradnja stambenog objekata sa 8 stanova u okviru Programa izgradnje stanova za socijalno stanovanje. Predstavnici Republičke agencije za stanovanje su obišli objekat i održali sastanak u JP GSA Pančevo na kojem su razmenjene informacije u pogledu budućih koraka, odnosno ...\nDinamika izgradnje stanova u Nišu13 Sep\nU cilju redovnog praćenja realizacije Programa izgradnje stanova za socijalno stanovanje, tim Republičke agencije je posetio kolege iz gradske stambene agencije iz Niša. Nakon održanog sastanka, na kojem je bilo reči o daljim koracima za nastavak uspešne realizacije postojećeg projekta i kreiranja ...\nStrana 19 od 21«««...1718192021»


Šabić: Ometanje novinara ispred Linglonga je grubo kršenje Ustava i zakona | CEMAFORUM.rs\nŠabić: Ometanje novinara ispred Linglonga je grubo kršenje Ustava i zakona\nBivši poverenik za informacije od javnog značaja, advokat Rodoljub Šabić ocenio je da slučajevi ometanja medijskih ekipa da snime priloge ispred gradilišta fabrike kineske kompanije Linglong u Zrenjaninu, predstavljaju "grubo kršenje Ustava i zakona Srbije".\nKomentarišući navode da su pripadnici obezbeđenja te fabrike pokušali da spreče novinare televizije NewsMax Adria da snime prilog ispred gradilišta nove fabrike, Šabić je kazao da su takvi postupci „pravno neodrživi, a faktički ponižavajući i nedopustivi“.\n„Ustav Srbije garantuje slobodu izražavanja koja, uz ostalo, izričito podrazumeva pravo da se i slikom šire ideje i informacije. Ustav takođe garantuje pravo svakog da bude obavešten o stvarima od javnog značaja, a obavezuje medije da o tome vode računa. Reč je o fundamentalnim ljudskim pravima koja se ostvaruju neposredno. Način njihovog ostvarivanja može se izuzetno urediti zakonom, ali ta prava nikad ne mogu i ne smeju biti predmet nečijeg ćefa, dobre ili loše volje“, naveo je bivši poverenik.\nPodsetio je da Krivični zakonik tretira nedozvoljeno snimanje i emitovanje snimaka, ali da ga vezuje „isključivo za snimanje koje je zadiranje u privatnost, odnosno povredu prava fizičke ličnosti, a ne za snimanje javnih objekata“.\n„Zabrana snimanja nekih objekata, odnosno njihove okoline, bi mogla, samo eventualno, biti posledica primene Uredbe o određivanju poslova bezbednosne zaštite određenih lica i objekata, ali to važi za bitno drugačije objekte, one od strateškog značaja za državu, podrazumeva odgovarajuće procene bezbednosnih službi i odgovarajuću proceduru“, naveo je Šabić.\nDodao je da izgradnja fabrike u Zrenjaninu predstavlja „apsolutno legitiman predmet interesovanja javnosti“ čak i da, kako je naveo, „Linglong nije korisnik velikog zemljišta i ogromnih, višemilionskih subvencija dobijenih od Srbije i čak i da nisu javno iznete ozbiljne sumnje o tome da projekat visoko rizičan po životnu sredinu kompanija realizuje bez obavezne procene mogućeg štetnog uticaja“.\n„U slučaju da se sprečavanje i ometanje TV ekipa nastavi, mediji bi trebalo da kategorički zahtevaju adekvatno reagovanje državnih organa, nezavisno od njihove verovatno male spremnosti na to, pa čak, povodom eventualne štete koju trpe i da potraže sudsku zaštitu“, ocenio je Šabić.


Nova vakcina za COVID-19 je 90 posto efektivna, kažu njeni proizvođači\nEfektivnost Pfizer/BioNTech vakcine, na osnovu preliminarnih analiza, daleko je iznad očekivanja stručnjaka\nOsoba nosi zaštitnu masku i sedi nakon što je primila probnu vakcinu za COVID-19 na Floridi u septembru. Fotografija: Eva Mari Uzcategui/Bloomberg via Getty Images\nVakcina za KOVID-19 koju su razvile američki Pfizer i nemački BioNTech na inicijalnim testiranjima pokazala se kao efektivna u preko 90 posto slučajeva.\nOve kompanije objavile su da je potvrđeno samo 94 slučaja zaraze korona virusom među više od 43,500 učesnika u ovom istraživanju. Nivo uspešnosti ove vakcine daleko je veći od onog koji su stručnjaci očekivali, a ranije je već bilo rečeno da bi vakcina koja je u 50 posto slučajeva efikasna mogla biti uzeta u obzir da bude odobrena za masovnu proizvodnju.\nIz Pfizera kažu da očekuju da će proizvesti do 50 miliona vakcina na globalnom nivou do kraja ove godine, kao i do 1.3 milijarde doza 2021. godine.Ujedinjeno Kraljevstvo je naručilo 40 miliona doza ove vakcine, uključujući i deset miliona koje bi trebalo da dobiju do kraja ove godine, a oni koji su u najvećem riziku biće prvi koji će dobiti ovu vakcinu. Stanovnici domova za stare, kao i oni koji rade tamo, ali i oni stariji od 75 godina biće prvi vakcinisani, ukoliko proizvođači uspeju da završe vakcinu.\nPola miliona ajkula bi moglo da da svoje živote za Kovid-19 vakcinu\nPfizer i BioNTech sada zahtevaju hitno odobrenje u SAD-u koje bi trebalo da se dogodi do kraja meseca.\n“Danas je sjajan dan za nauku i čovečanstvo. Prvi set rezultata naše treće faze testiranja vakcine za COVID-19 pokazao je da je naša vakcina sposobna da spreči zarazu COVID-19,” rekao je dr Albert Burla, CEO i direktor kompanije Pfizer.\nOko deset vakcina trenutno je u finalnom stadijumu testiranja, ali je Pfizer/BioNTech vakcina prva pokazala rezultate.\n“Stižemo do kritične tačke u razvoju naše vakcine, i to se dešava u vreme kada je ona svetu najpotrebnija, jer brojevi zaraženih i dalje rastu, a bolnice su gotovo popunjenih kapaciteta, dok se države bore da ponovo pokrenu privredu”, dodao je dr Burla.\nOve farmaceutske kompanje razvile su vakcinu nezavisno od finansiranja vlade SAD-a, najavivši rezultate svojih preliminarnih istraživanja nedugo nakon što je Džo Bajden nezvanično proglašen za pobednika predsedničkih izbora u SAD-u.\nProgram vlade SAD pod nazivom Operation Warp Speed trebalo bi da nabavi 300 miliona doza neke od vakcina koje su se pokazale kao efektivne do januara 2021. godine.\nTagged:вакцинаZdravljevesti iz sveta


Šta može Rusija ako je uključe u pregovore o Kosmetu | WebTribune\nHome SPEKTAR Šta može Rusija ako je uključe u pregovore o Kosmetu\nŠta može Rusija ako je uključe u pregovore o Kosmetu\nPosted date: јун 13, 2018 In: SPEKTAR\nEventualna izmena formata dijaloga o Kosmetu mogla bi da privuče nove posrednike u pregovarački proces, uključujući Rusiju koja ne bi dozvolila da pregovori postanu antisrpski. Ipak, prema oceni ruskih stručnjaka, može se očekivati da će ostali učesnici, pre svega SAD, EU, i naravno Priština biti protiv uključivanja Rusije.\nRuski ambasador u Beogradu Aleksandar Čepurin izjavio je da postoji mogućnost da se Rusija „još dublje uključi“ u rešavanje kosovskog problema. Povodom te izjave predsednik Srbije Aleksandar Vučić je rekao da se razgovori vode pod okriljem EU, ali da nije realno da se situacija razreši bez SAD i Rusije.\n„Mi smo spremni za nastavak razgovora, ali za velika rešenja, ona koja treba da obeleže našu budućnost, mirom i kompromisom, za to morate da imate EU, ali i velike sile — SAD, Rusiju i Kinu“, rekao je Vučić.\nGeorgij Engelhart sa Instituta slavistike Ruske akademije nauka smatra da bi uključivanje Rusije u pregovarački proces u vezi sa sudbinom Kosova svakako olakšalo poziciju Beograda na tim pregovorima.\n„Zato mislim da će ostali učesnici, odnosno u prvom redu SAD, EU, i naravno Priština veoma aktivno istupati protiv bilo kakvog širenja formata pregovora i da će posebno biti protiv uključivanja Rusije“, kaže on za Sputnjik.\nEngelhart ističe da svi zapadni učesnici i naravno Priština ne žele da pozicija Beograda u tim pregovorima ojača. Naš sagovornik podseća da smo svedoci veoma snažnog pritiska koji se vrši na Beograd.\n„Postavljeni su rokovi, odnosno pominje se početak sledeće godine, tekst tog nekakvog završnog dokumenta o punoj normalizaciji odnosa je već formulisan i sve u vezi sa pregovorima se svodi na to da Beograd potpiše priznanje nezavisnosti Kosova, a ne da ojača svoju poziciju ili da dođe do rešenja koje bi bilo prihvatljivije za Srbiju“, ističe stručnjak Insituta slavistike Ruske akademije nauka.\nŠefica Centra za izučavanje savremene balkanske krize Instituta za slavistiku Ruske akademije nauka Jelena Guskova za Sputnjik kaže da bi bilo dobro ako bi se pregovorima priključili faktori kao što je Rusija, jer Moskva u poslednje vreme u međunarodnim okvirima igra sve značajniju ulogu.\n„Izmena formata pregovora bi mogla da privuče nove posrednike u pregovarački proces. Rusija ima status objektivnog faktora u pregovaračkim procesima. Moskva ne bi dozvolila da pregovori postanu antisrpski. Osim toga, pre nego što je ustanovljen format Briselskih pregovora, Rusija je već učestvovala 2007. godine, odnosno slala svoje stručnjake na KiM u okviru međunarodne grupe, kako bi bili ustanovljeni konkretni zadaci i teme koje će biti razmatrane na budućim pregovorima“, podseća Guskova i dodaje da se sa pregovorima u vezi sa situacijom na KiM odugovlači i da sada ceo proces visi u vazduhu.\nGuskova kaže da Moskva danas bezuslovno podržava teritorijalno jedinstvo Srbije, ali i dodaje:\n„Rusija se čvrsto zalaže za poštovanje odredbi Rezolucije 1244 u kojoj se govori o teritorijalnoj nedeljivosti Srbije. Međutim, kada je pre nekoliko godina Zapad shvatio ruski stav, onda su počeli pritisci na Beograd, umesto dotadašnje presije na članove Saveta bezbednosti UN ili EU. Rusija će uvek podržavati Srbiju u Savetu bezbednosti. Jedino ostaje pitanje koliko Beograd može da izdrži, odnosno zadrži takav stav. Međutim, ako sam Beograd odluči da prizna nezavisnost Kosova, Moskvi ne preostaje ništa drugo, nego da kaže: ’To je vaša odluka i sa njom dalje radite šta znate i umete‘.“\nŠefica Centra za izučavanje savremene balkanske krize zaključuje da bi konačno trebalo rešiti status KiM i obavezno ugovorom odrediti status Srba koji tamo žive, kao i šta će biti sa spomenicima kulture i istorijskim nasleđem.\nOPET ŠOK – Posle Putinove lekcije, VUČIĆ NAPRAVIO ZAOKRET: “Nezavisnost Kosova nije i neće biti tema razgovora”\nTRAMP VRAĆA UDARAC PUTINU: Nuklearni napadi će početi iz svemira A OVO JE RUSKI ODGOVOR I NA TO …\n3 prirodne materije koje mogu sprečiti srčani udar – 4 prirodna jedinjenja koja mogu otčepiti arterije – Ove supstance izbegavati\nLideri šest nemačkih država založili se za nastavak izgradnje gasovoda “Severni tok 2”\nPENTAGON UPLAŠEN: Rusi hitno da prekinu proizvodnju “letećih Černobila” krstarećih raketa na nuklearni pogon\nZašto je inicijativa Bakira Izetbegovića opasnija nego što izgleda?\nGENERALNA PROBA PRED KONAČNI NAPAD I SLOM SAD: Rusija NAPALA sa 100 milijardi dolara A ONDA DOLAZI KINA …\nAmerički senator: Preispitati prisustvo trupa na Kosovu ako se ne ukinu takse\nSaudijska Arabija krenula na Rusiju sa cenom nafte … Dok im Huti ne pošalju par krstarećih\nSVAKE GODINE IMA NOVIH OBOLELIH Srbi dobijaju HIV analnim seksom\nIzgubio je život ali mu je dat nov – Nije želeo da se vrati na ovu stranu zbog onog što je video tamo …


Izveštaj o stanju kvaliteta vazduha u Republici Srbiji 2012. godine\nGodišnji izveštaj o stanju kvaliteta vazduha u Republici Srbiji 2012. godine predstavlja jedan od rezultata višegodišnjih aktivnosti Agencije na uspostavljanju operativnog sistema za automatski monitoring kvaliteta vazduha u Republici Srbiji. Takođe, izveštaj predstavlja najočigledniji i najpraktičniji primer implementacije odredaba Zakona o zaštiti vazduha ("Sl. gl. RS" br.36/09) u delu monitoringa i izveštavanja.\nIzveštaj sadrži, saglasno postojećoj važećoj regulativi, jedine zvanične ocene stanja kvaliteta vazduha u Republici Srbiji saglasno čl. 21 Zakona o zaštiti vazduha, Uredbi o uslovima za monitoring i zahtevima kvaliteta vazduha ("Sl. gl. RS" br.11/10 i 75/10), Uredbi o utvrđivanju programa kontrole kvaliteta vazduha u državnoj mreži ("Sl. gl. RS" br. 58/11) i Uredbi o utvrđivanju zona i aglomeracija ("Sl. gl. RS" br. 58/11, 98/12 ).\nIzvor: Agencija za zaštitu životne sredine http://www.sepa.gov.rs/index.php


Banjaluka dobija prvi 3D pješački prelaz | Banja Luka 24 sata\nHome Banjaluka Banjaluka dobija prvi 3D pješački prelaz\nNa novoj dionici Istočnog tranzita u Banjaluci, ovog vikenda će biti instaliran trodimenzionalni pješački prelaz, saopšteno je iz Gradske uprave.\nOvo je prvi put da će se na nekoj od gradskih saobraćajnica naći 3D prelaz, koji se pokazao kao jako dobro rješenje u zemljama Zapadne Evrope.\n– Za početak, radi se o eksperimentalnom projektu, a nakon analize uočenih efekata, odlučićemo da li će se ubuduće na ovakav način obilježavati i drugi pješački prelazi na kojima je povećana ugroženost pješaka – ističu u resornom odjeljenju.\nUporedo s tim, ovog vikenda počinje još jedan ekperimentalni program u saobraćaju, obilježavanja horiziontalne saobraćajne signalizacije hladnom plastikom. Projekat počinje od Aleje Svetog Save, na dijelu od Narodnog pozorišta do Gundulićeve ulice.\n– Umjesto boje, postavljaće se hladna plastika. Kao u slučaju 3D prelaza, na osnovu uočenih efekata, odlučićemo da li ćemo ovaj metod upotrebljavati i na drugim saobraćajnicama – istakli su iz Odjeljenja za saobraćaj i puteve.\nOvakvi prelazi traju mnogo duže u odnosu na konvencionalna rješenja, poput obilježavanja bojom, poručuju iz Gradske uprave, jer im vijek trajanja na kolovozu iznosi najmanje pet do šest godina. Pored toga, ova vrsta signalizacije uočljiva je tokom cijelog dana i noći, pri svim uslovima osvjetljenja, kao i u svim vremenskim uslovima, pa se očekuje da će, takođe, doprinijeti povećanju bezbjednosti saobraćaja.\n– Frekventnije saobraćajnice u centru grada rađene su noću, a sada se iscrtavaju saobraćajnice po ostalim naseljima – ističu u Odjeljenju.


Preporuka: 819 / Link / Replika: 32 / Molimo vas da se ulogujete ili registrujete da biste mogli da šaljete komentare.\nPreporuka: 817 / Link / Replika: 9 / Molimo vas da se ulogujete ili registrujete da biste mogli da šaljete komentare.\nPreporuka: 637 / Link / Replika: 15 / Molimo vas da se ulogujete ili registrujete da biste mogli da šaljete komentare.\nPreporuka: 1547 / Link / Replika: 9 / Molimo vas da se ulogujete ili registrujete da biste mogli da šaljete komentare.\nPreporuka: 546 / Link / Replika: 14 / Molimo vas da se ulogujete ili registrujete da biste mogli da šaljete komentare.


MCSE sertifikat, Data Platform, OBUKA broj 465 (20465 D) za ispit broj 70 - 465\nMCSE sertifikat, Data Platform, OBUKA broj 465 (20465 D) za ispit broj 70 - 465 - Audio verzija\nPred kandidate koji su zainteresovani da pohađaju specijalizovani kurs i obuku broj 465 (20465 D), kako bi se pripremili za polaganje drugog ispita broj 465 (70 - 465) u okviru oblasti Data Platform i time stekli MCSE sertifikat (Microsoft Certified Solutions Expert) se stavljaju dva najvažnija zahteva. Prvi među njima se odnosi na posedovanje MCSA sertifikata (Microsoft Certified Solutions Associate) i to u oblasti rada sa SQL serverom 2012/2014, a drugi je poznavanje engleskog jezika na višem nivou. Naime, ovo je neophodno zato što se i ispit broj 465 (70 - 465), kao i kurs i obuka broj 465 (20465 D) sprovode upravo na ovom jeziku.\nObuka i kurs broj 465 (20465 D) za polaganje ispita broj 465 (70 - 465), koji kao zvanično ovlašćeni centar za testiranje kompanije Microsoft organizuje Akademija Oxford se odvija u apsolutno svim njenim poslovnicama i to u toku cele kalendarske godine.\nKandidati koji su zainteresovani za pohađanje mogu da se prijave ili direktno u odabranoj poslovnici, a mogu da to učine i preko mejla, odnosno broja telefona one poslovnice koja se nalazi ili u njihovom gradu ili im je najbliža.\nNi u kom slučaju kompanija Majkrosoft nijednog kandidata koji žele da položi ispit broj 465 (70 - 465) ne uslovljava pohađanjem pomenutog kursa, mada to iznosi kao opštu preporuku za sve kandidate koji žele da polažu ovaj ispit, jer će im pohađanje ovog kursa omogućiti da se na odličan način pripreme za to. Svi oni kandidati koji budu pohađali ovaj kurs zapravo ne dobijaju garancije da će ispit broj 465 (70 - 465) i položiti, jer sve zavisi od nivoa znanja koji će tom prilikom pokazati.\nSvaki profesor koji je zadužen za kurs i obuku broj 465 (20465 D) osim što ima dovoljno iskustva i znanja u oblasti koja predstavlja osnov nastavnog plana i programa, takođe je i vlasnik nekog od sertifikata koje izdaje kompanija Microsoft, tako da će sigurno zainteresovanim polaznicima da prenese i svoje impresije o polaganju ispita ove kompanije.\nKada zainteresovani kandidat bude doneo odluku da pohađa ovaj kurs, prilikom prijavljivanja se od njega očekuje da iznese i zahtev za vrstom obuke za koju je zainteresovan. Stvar je u tome da Akademija Oxford svim polaznicima najpre nudi mogućnost da pohađaju nastavu u grupi, ali naglašavamo da su u pitanju uvek manje grupe, to jest one koje broje od četvoro do najviše osmoro polaznika, jer je naš primarni cilj očuvanje visokog kvaliteta nastave, po kome nas svi već znaju. A za ovu vrstu kurseva je vrlo važno naglasiti i da kandidati moraju da prihvate tačno određene termine, zatim njihovo trajanje i ustaljenu dinamiku. Jedino ako svi polaznici u jednoj grupi budu zahtevali da se termini promene i za to postoje uslovi u određenoj poslovnici, onda će promena termina moći i da bude izvršena, mada to nije praksa. Za sve ostale vrste obuka koje takođe organizujemo, odnosno za nastavu online, kao i individualnu i poluindividualnu, kandidatima prepuštamo da se sa profesorom, to jest koordinatorom za nastavu u toj poslovnici Akademije Oxford ogovore o svemu. A pod tim se podrazumeva najpre dogovor o terminima kada će časovi da budu održani, ali i o trajanju celokupne obuke, odnosno dinamici predavanja. Uslov za pohađanje onlajn nastave koji moraju da ispune svi zainteresovani kandidati se najpre odnosi na posedovanje računara, a neophodno je da je on povezan na internet isključivo stabilnom vezom.\nOsnovna tema kursa i obuke broj 465 (20465 D) je usmerena na savladavanje znanja iz oblasti dizajniranja rešenja za Microsoft SQL server 2014 (Designing Solutions for Microsoft SQL Server 2014).\nSvaki kandidat koji sa uspehom bude prošao kroz svih deset modula, koliko podrazumeva nastavni plan i program ovog kursa, će biti u prilici da potpuno samostalno izvrši procenu postojećeg okruženja u jednom preduzeću, kao i da isplanira, odnosno sprovede Policy - based Management. Očekuje se i da bude sposoban da primeni, kada je to potrebno konsolidaciju opterećenja na pomenutom serveru, kao i da je u mogućnosti da razmotri i primeni odgovarajući način uključivanja SQL Servera 2014 u Private Cloud.\nNa samom početku, obuka i kurs broj 465 (20465 D) za polaganje ispita broj 465 (70 - 465) u prvom modulu sve kandidate uvodi u pojam Enterprise Data Architecture, te ih prvenstveno uči na koji način se treba organizovati u složenijim IT infrastrukturama, kada je prisutan veći broj servera, odnosno računara učesnika, kao i različitih segmenata mreže i ostalih komponenti jednog sistema. A tu će svi polaznici na prvom mestu da nauče na koji način se planira i upravlja bazama podataka u preduzećima različite veličine.\nZatim sledi modul koji podrazumeva savladavanje znanja u oblasti konfiguracije menadžmenta za više servera, gde će kandidati da nauče na koji način se prvo vrši standardizacija, a zatim i primenjuju podešavanja konkretne konfiguracije, kako bi se osigurala na prvom mestu poverljivost podataka, a zatim i stvorila mogućnost za upravljanje njima. Pored ostalog, u ovom modulu će naučiti i kako funkcioniše Policy - based Management u okviru jednog SQL servera, ali i na koji način se ona primenjuje sa alatima za upravljanje konkretne konfiguracije, što znači da će na prvom mestu da se upoznaju sa primenom Microsoft System Center, a koji se koristi kao pomoć za Database Server Management u okviru konkretnog preduzeća.\nA tokom trećeg modula, svi polaznici kursa i obuke broj 465 (20465 D) će da savladaju znanja koja su neophodna da bi bez poteškoća pratili SQL server 2014 Health, a zatim sledi upoznavanje kandidata sa svim prednostima konsolidacije radnih opterećenja konkretnih baza podataka uz primenu pomenutog servera, te će se upoznati sa različitim načinima za primenu strategije konsolidacije.\nCloud Data Solutions je segment koji obrađuje peti modul tokom ovog kursa, a kandidati će savladati znanja vezana za neke od primarnih koncepata primene Cloud - a i naučiće kako da uključe SQL server 2014 u Private Cloud Infrastructure. Naredna oblast koju navodi kurs i obuka broj 465 (20465 D) podrazumeva predstavljanje pojma visoke dostupnosti u okviru pomenutog servera (Introduction to High Availability in SQL servers 2014). A tokom trajanja ovog modula, polaznici uče na koji način treba održati visoko dostupne usluge baza podataka i to u okviru 24 časa radnog okruženja. Pored toga će se upoznati i sa primenom različitih funkcija koje služe da se baze podataka postave na najviši nivo usluga, a kako bi se poslovanje odvijalo bez poteškoća.\nClustering with Windows Server and SQL Server 2014 je tema sedmog modula, a polaznici se tokom sledećeg modula da se upoznaju sa korišćenjem AlwaysOn Availability Groups, gde najpre treba da savladaju ključne koncepte AlwaysOn dostupnih grupa. Tu, pored ostalog uče i na koji način ih treba formirati i održavati kako bi se postigla visoka dostupnost konkretnih baza podataka.\nPlaniranje High Availability and Disaster Recovery se izučava u pretposlednjoj oblasti ovog kursa, a tema završnog modula je vezana za Replicating Data. Tu će svi polaznici obuke i kursa broj 465 (20465 D), između ostalog da nauče na koji način se vrši na prvom mestu kopiranje i distribuiranje podataka, kao i objekata baza podataka na ostale kompjutere i lokacije u konkretnom preduzeću, te će na taj način da se poveća kako dostupnost, tako i prilagodljivost. A kandidati će da nauče i na koji način se dizajniraju SQL servera Replication, te kako treba formriati Replication System u skladu sa konkretnim zahtevima, ali i kako treba vršiti njihov monitoring i eventualno rešavati probleme koji iskrsnu.\nKome je namenjena obuka i kurs broj 465 (20465 D)?\nNajjednostavnije rečeno, obuka i kurs broj 465 (20465 D) za polaganje ispita broj 465 (70 - 465) je namenjena svakom kandidatu koji želi da polaganjem pomenutog ispita steknu MCSE sertifikat.\nPodrazumeva se da je uslov za sticanje ovog sertifikata u oblasti Data platform polaganje i prethodnog ispita, a koji je označen brojem 464 (70 - 465). Vrlo je važno da naglasimo i to da svaki kandidat koji želi da pohađa kurs i obuku broj 465 (20465 D), te polaže navedeni ispit neizostavno mora da ima i znanje engleskog jezika na višem nivou.\nA tu je i još jedan uslov koji se stavlja pred one kandidate koji su zainteresovani za polaganje ispita broj 465 (70 - 465), odnosno one koji žele da pohađaju ovaj kurs i odnosi se na posedovanje MCSA sertifikata (Microsoft Certified Solutions Associate) i to u oblasti rada sa SQL serverom 2012/2014.\nMoramo da naglasimo i to da je pohađanje kursa broj 465 (20465 D) prvenstveno namenjeno svim onim stručnjacima za informacionu tehnologiju koji žele da svoja znanja iz oblasti rada sa SQL serverom 2012/2014 unaprede, te da nauče mnogobrojne nove funkcije koje su dostupne. Takođe bi trebalo da kandidati koji su zainteresovani da pohađaju ovu obuku svakako imaju radno iskustvo vezano za baze podataka, te da su upoznati sa principom njihovog planiranja, ali i implementacije, kao i upravljanja različitim rešenjima. Trebalo bi i da poseduju znanja vezana najpre za planiranje i primenu infrastrukture baze podataka, kao i strategije konsolidacije, odnosno da znaju na koji način se vrši planiranje i sprovođenje rešenja visoke dostupnosti, kao i kako funkcioniše najpre planiranje, a zatim i primena onih rešenja koja se sprovode prilikom oporavka od katastrofa.\nKoliko traje kurs i obuka 465 (20465 D) za polaganje ispita broj 465 (70 - 465)?\nKurs i obuka broj 465 (20465 D) u skladu sa pravilima koja navodi kompanija Microsoft traje ukupno tri dana. Predviđeno trajanje se odnosi na grupnu obuku, a za sve ostale tipove nastave koje kandidatima isto tako omogućuje Akademija Oxford se ne može reći koliko tačno traju, uzevši u obzir da je to isključivo stvar dogovora između polaznika i profesora. Ustvari se radi o tome da je grupna nastava zamišljena tako da je pohađaju najmanje četvoro, a najviše osmoro polaznika koji maksimalno poštuju i trajanje i termine, koji u ovom slučaju ne mogu da se menjaju. Preciznije rečeno, oni mogu da se promene isključivo onda kada to budu zahtevali svi polaznici i kada se steknu uslovi za tu promenu u konkretnoj poslovnici Majkrosoft ovlašćenog centra za testiranje, mada se ovome pristupa relativno retko.\nKod svih ostalih vrsta nastave ne možemo govoriti o tačnom trajanju, jer kandidati imaju potpunu slobodu ne samo da u dogovoru sa koordinatorom za nastavu u određenoj poslovnici, odnosno sa profesorom usaglase kako trajanje, tako i termine i dinamiku.\nKada i gde se održava obuka i kurs 465 (20465 D) za polaganje 465 (70 - 465) ispita?\nKada kandidat želi da pohađa grupnu obuku i kurs broj 465 (20465 D) moraće da sačeka da se u poslovnici Akademija Oxford u kojoj je izvršio prijavu ispuni uslov za njeno održavanje. A pod tim se misli na činjenicu da je neophodno da se prijavi najmanje četvoro polaznika koji su zainteresovani za njeno pohađanje, kako bi ovaj vid nastave mogao da se održi. Posle toga će svi prijavljeni polaznici biti obavešteni o tačno određenim terminima, trajanju i njihovoj dinamici.\nIndividualna, kao i poluindividualna nastava mogu da se održe praktično vrlo brzo pošto kandidat izvrši prijavu u odabranoj poslovnici Majkorosoft ovlašćenog centra za testiranje Akademije Oxford. U ovom slučaju, o terminima i o dinamici održavanja, pa čak i od trajanju kursa se polaznici sami dogovaraju sa profesorima, odnosno koordinatorima za nastavu u toj poslovnici.\nZa online nastavu je jedini uslov posedovanje računara koji na internet mora biti spojen stabilnom vezom. A i u ovom slučaju, kao i za prethodno pomenute tipove obuka se polaznici direktno dogovaraju o svemu sa predavačima.\nuplata se vrši direktno u onoj u poslovnici test centra u kojoj se vrši prijava\nod prijavljenih kandidata se očekuje da najpre ispune navedene uslove, odnosno da poseduju viši nivo poznavanja engleskog jezika I MCSA sertifikat u oblasti rada sa SQL serverom 2012/2014\nzainteresovani kandidati mogu da se prijave preko telefona odabrane poslovnice, odnosno direktno u njoj ili putem zvaničnog mejla Akademije Oxford koji je naveden na sajtu


SDP u Krajini pregovara sa svima - mojusk.ba\nIz A SDA već su u dva navrata tražili ostavku premijera Rošića, a sada je glavno pitanje ko će podržati budžet.\nS obzirom na to da Unsko-sanski kanton budžetske korisnike isplaćuje temeljem odluke o privremenom finansiranju, koja važi do kraja marta, Vlada mora što hitnije donijeti budžet.\nNezadovoljnih već ima, Sindikat ljekara zakazao je sjednicu za sutra na kojoj će, ukoliko se ne usvoji nova satnica koju predlažu te ako Vlada ne da saglasnost na prečišćeni tekst granskog kolektivnog ugovora, ljekari će stupiti u generalni štrajk.\n– Važeća satnica iz prošle godine je 2, a mi tražimo minimum 2,35 KM i da sve bude usaglašeno sa Zakonom o radu. Vlada ima sjednicu u petak, pa ćemo poslije toga i mi znati idemo li u štrajk, kazao nam je Mirsad Muhamedagić iz Sindikata ljekara.\nProsvjeta, koja je već jednom odbila sporazum sa premijerom Huseinom Rošićem, nada se potpisivanju novog sporazuma.\n– Najviše se nadamo kolektivnom ugovoru, pošto ga nemamo, a tražimo i zaostale isplate za prevoz iz cijele protekle godine, naknade za vanredne ispite, za teže bolesti, umrline…, kazao nam je Samir Fajić iz Sindikata srednjeg obrazovanja.\nUpravo zbog kašnjenja potpisivanja ugovora, nacrt budžeta za 2017. godinu bio je na sjednici Vlade, ali je vraćen na doradu. Sindikati su dobili uvjeravanja od premijera da će ugovor biti potpisan.\nMeđutim, sve to neće biti lako ugraditi u budžet. Vlada više nema većine u Skupštini, a da bi pridobila neke od stranaka ili poslanika na svoju stranu, morat će i njihove primjedbe na budžet uvrstiti, kako bi on bio usvojen.\nPodsjećamo, podršku Vladi čine krnji klubovi SDA, SBB-a, DF-a i laburista. Nezvanično saznajemo da se vode pregovori sa klubom poslanika SDP-a da bi se budžet usvojio, ali se vode pregovori i na drugoj strani između opozicionih A SDA, DNZ-a i SDP-a. To praktično znači da bi padom budžeta mogla uslijediti i još jedna, peta po redu u ovom mandatu, rekonstrukcija Vlade.\nNezvanično saznajemo da je SDP-u bliža varijanta da kao peta stranka uđe u većinu, čime bi donijela stabilnost Kantonu, kao što su to već činili u prethodnom periodu – 100 prvih dana rada manjinske Vlade. – piše oslobodjenje.